- 2 Korénit
- <
- 10
- >

e pipwopain wo paulo
10
(Pwahamii tii: 10―12)
1 10.1 1 Korénit 2.3Pwo lépwo béén [mu kowé] na lé pii pie: «Wo Paulo, ke te junihe pwo niihen ne he ni tii ten*10.1 Ne he ni tii ten—Grek: He mwo woéo ité., kehe te ju tice niihen, me e mu pelenye!» Kehe é jenaa, ke woéo Paulo, ke é pwo me piwahin jo, ko a piwahin me a bwo bwala Kériso, beme é mwo ilekewé [pie me geé mwo te ju pwo me tabemiéo].
2 10.2 1 Korénit 4.21Lépwoli! Geé téne, be koli é bo uce cihe me téé, hemepie é tuie lé pelewé! Be lé niimihi pie a mulihung, ke time uce pi-ité koja lépwo apulie na time lé uce temehi Padué†10.2 A mulihung, ke time uce pi-ité… Grek: É âcehi a éé apulie.. [Lé pipwocile, be lé bo temehi ehi pie] woéo, ke pa apulie ten, ke pwo a junuun ne kong.
3-4 10.4 Éféso 6.13−17Hemepie woéo‡10.3−4 Woéo—ai Wogenye. Omehi mwo note ko 2 Korénit 1.6., ke te pa apulie pwo bwohemwo, kehe icehi ana time é uce pwohewii lépwo béén. [Be é penem me de Padué.] Ke ni pihe pa na etong, ke time uce ni pihe pa te ni apulie. Be a niihelé, ke e âbé mu ko Padué, beme e tanahi a mwogu [te *Caatana] ke ni âniimihinaado na gele 5 te lépwo acibehede, ni âniimihinaado na capuhi bwonilé, beme lé nemwo temehi Padué. Ke é pwopa, hane me taatééhi ni pwonime apulie, beme lé piténede Kériso.
6 Hiwon lépwona lé mu pelewé na lé caa piténede Kériso. Kehe icehi ana te hiwon mwo lépwona te muhi telé me lé piténedeeng. Ke wo lépwonaa, ke é o caa tabuhi pwocuhinaado telé§10.6 Grek: +É pipwopweeéo beme é pwocuhinaado te ati nina time lé uce piténedehi, me hején a bwo piténedehi nen dewé..
Caa ne tong a pihuô ne kowé
7 Wâé heme geé alihi ehi ni naado! Pwo pa céiu apulie*10.7 Pwo pace céiu apulie—ai Pwo lépwo apulie. Wieli e cihe wo Paulo ne he ni niide a tii 7−11 ko pa apulie na te céiu nang na e pacémunihi a gele. Grek: Hemepie pwo pace céiu apulie… pelewé, na e [pipiiéo, ke e te nihe pipii den. E] pii pie, pa apulie te Kériso, [ke caa te wâé] kehe icehi ana wâé heme e niimihi pie, woéo mwo, ke te pa céiu apulie te Kériso! 8 10.8 2 Korénit 13.10Ke woéo, ke e pelong a pihuô ne kowé, na e âbé mu ko Padaame.
Woté? Wieli [geé ko niimihi pie] é te junihe pipii dong ko anaa? Kehe icehi ana time uce tanim jo ko a pihuô naa, be a bwopwonen, me é picani tewé, ke me é pamwoiukewé. Kehe time uce a bwopwonen me é pwo me ta ne kowé. 9 Ke geé nemwo niimihi pie é hane me é pwo me mwotikewé ko ni tii tong.
10 Ke é ne ko pa apulie naa, ke e pii pie: «Te junihe mwoiu ni tii te Paulo, kehe icehi ana me e mu hadeniinye, ke pwohewii ni pioti, be time e uce temehi pii ni pwooti.» 11 Wo paceli e wonaa a bwo cihe ten, ke wâé heme e temehi ehi pie: Te tice aceli é tii ne he ni tii tong celi time é uce pii tewé gaale!
É te ju pii cehi ni penem de Padué
12 Lé niimihi wo lépwo apulie na wonaa jélé pie, te nihe pwonaado ne kolé. Kona lé niimihi pie piticenaado ne kong†10.12 2e phrase—Grek: +Time é uce pwo me piwiekeme me woélé.? Te tice celi lé temehi, be lé te pipii jahi ne kolé mwo, [ke time lé uce omehi a mulihe lépwona pwonaado ne kolé]. 13 10.13 Roma 12.3Ke lé pipii delé‡10.13 Lé pipii delé—Grek: +Time é uce pipii dong. nge he ni naado na hiwon, he na te tice pihuô telé nelang.
Kehe woéo, ke o time é uce wonaa, be é te ju pipii dong cehi ko a penem na e ne tong wo Padué§10.13 2e phrase—Grek: +É pé me a béja tong a picé na e ne wo Padué [ne ko a penem dong].. Ke e caa nekewé tong, beme é penem ha awiemewé. 14 Ke te pwo a pihuô tong me é pii anaa*10.14 1re phrase—Grek: Ke time é uce piâ ité koja a picé, pwohewii ana time é uce tuie lé pelewé.. Be woéo, ke pali é mi pé lé céiikewé a Pwooti Wâé te Kériso. 15 Ke wogewé, ke ni apwoamu tong, ke time é uce pipii dong ko ace apwoamu celi e te penem hen wo pace céiu. Ke é niimihi pie, geé o picediéo†10.15 Geé o picediéo—ai O piubwo da a penem dong ne pelewé., hemepie piubwo da a céihi tewé. 16 Ke é mulang, ke é bo â patemehi a Pwooti Wâé ne he ni duaan na e éité kojakewé. Ke o te tice ace bwopwonen, me lé pipé ne kong pie, é te ju penem cehi he ni apwoamu te pace céiu.
17 10.17 1 Korénit 1.31 Wo pana nimen me e pipii den, ke wâé heme e pipii den ne he Padaame.Jérémie 9.23
18 10.18 1 Korénit 4.4Wooélé paceli pwonaado ne kon? Time uce paceli e ju pipii den cehi! Kehe te wo pana e pii wo Padaame pie, pwonaado ne kon.

- 2 Korénit
- <
- 10
- >

10:1 10.1 1 Korénit 2.3

*10:1 10.1 Ne he ni tii ten—Grek: He mwo woéo ité.

10:2 10.2 1 Korénit 4.21

†10:2 10.2 A mulihung, ke time uce pi-ité… Grek: É âcehi a éé apulie.

10:3-4 10.4 Éféso 6.13−17

‡10:3-4 10.3−4 Woéo—ai Wogenye. Omehi mwo note ko 2 Korénit 1.6.

§10:6 10.6 Grek: +É pipwopweeéo beme é pwocuhinaado te ati nina time lé uce piténedehi, me hején a bwo piténedehi nen dewé.

*10:7 10.7 Pwo pace céiu apulie—ai Pwo lépwo apulie. Wieli e cihe wo Paulo ne he ni niide a tii 7−11 ko pa apulie na te céiu nang na e pacémunihi a gele. Grek: Hemepie pwo pace céiu apulie…

10:8 10.8 2 Korénit 13.10

†10:12 10.12 2e phrase—Grek: +Time é uce pwo me piwiekeme me woélé.

10:13 10.13 Roma 12.3

‡10:13 10.13 Lé pipii delé—Grek: +Time é uce pipii dong.

§10:13 10.13 2e phrase—Grek: +É pé me a béja tong a picé na e ne wo Padué [ne ko a penem dong].

*10:14 10.14 1re phrase—Grek: Ke time é uce piâ ité koja a picé, pwohewii ana time é uce tuie lé pelewé.

†10:15 10.15 Geé o picediéo—ai O piubwo da a penem dong ne pelewé.

10:17 10.17 1 Korénit 1.31

10:18 10.18 1 Korénit 4.4

© 2017-2018 WBT