- Pii Beetihi
- <
- 11
- >

11
Lépwo apajuuju Padué
1 11.1 Ézékiel 40.3; Zakari 2.5−6Pwo pa céiu na e ne tong a bewomeéle na pwohewii a ba-acuwo, beme a béja. Ke e pii tong pie: «Go â jahi a *mwaiitihi te Padué, ke a *apwoâpwailo. Ke go pine mwo nina lé pwoiitihi ne ha a mwaiitihi. 2 11.2 Luka 21.24; Pii Beetihi 13.5Ke go nemwo jahi a napwomwo ko a mwaiitihi. Go nemwo jahi, be genye necu ne ko nina time lé uce temehi Padué. Lé o pé pihuô ati ha a pwomwo ubwo iitihi*11.2 A pwomwo ubwo iitihi—Iérusaléma. he na 42 ni wole.
3 «Ke é bo ne a pihuô te lupwo apajuujuéo na lu cuwohe ni epwén he doole mele. Ke lu bo cihe ko a nii Padué he na 1260 ni tan.» 4 11.4 Zakari 4.3,11−14Lupwonaa, ke lupwo olivier, ke lupwo mwomiû na lu cuwo he pwahamii Padaame he a bwohemwo ati.
5 11.5 2 Samuel 22.9; Psaume 97.3Mepie nime pace céiu apulie me e pwotahi ne kolu, ke e o wie mu pwolu a miû, ke o éle nang. Éa, wo pace apulie celi nimen me e pwotahi ne kolu, ke o wonaa ace bwo mele ten. 6 11.6 Exode 7.17−20; 1 Samuel 4.8; 1 Rois 17.1Ke pwojunuulu me lu pacuwohi a ute me ole ha a benaamwon na lu ko cihe ko a nii Padué. Pwojunuulu me lu taatééhi a tabe me a cewéle. Jan me lu tanahi a bwohemwo ko ni toto bwomunen ko ni apwohi na ubwo, piohiwon julu heme nimelu.
Ana e o tuie ne kolu
7 11.7 Daniel 7.21; Pii Beetihi 12.17, 13.7, 17.8Ke me lu caa panebwénihi a bwo *pajuujuhi nen delu, ke pa iténaado†11.7 Iténaado—Grek: A wota apiaba [na e mu kon a junuu Caatana]. na e taa mu ha ali pwon li tice anebwén kon, ke e o pwopa ne kolu, ke e o piwéden kojalu, ke e o taunulu.
8 11.8 Luka 13.34Ni éélu, ke e o te mu ha apimu ibu ne ha a pwomwo ubwo‡11.8 Pwomwo ubwo—Wieli Iérusaléma, ai wieli a ocine ko a bwo pimu ibu te ati ni apulie na time lé uce paciiti Padué., é lang he na lé cemeite Padaame helu ne ko a *kuricé. A nii a pwomwo ubwo naa pie ‘Sodome’ ai ‘Aigupito’§11.8 Sodome ai Aigupito—A ocine ko lépwo apulie na time lé uce paciiti Padué.. 9 Ke ni apulie mu ati he ni bele, ke é mu he ni pwomwoiu, ke é mu ati he ni pati apulie, ke é mu ati he ni amu, ke lé bo âbé alihi ni éélu he na cié ni tan, ke pwo a behin. Ke time lé o uce pwo me lé neduwolu.
10 Ke ni apulie pwo bwohemwo, ke lé o te nihe pipwodéén ko a bwo mele te lupwo péroféta naa. Lé o te junihe pituume, ke lé o muko pine telé ni âpati, be lupwo apulie naa, ke lu te junihe pwo me lé picani.
11 11.11 Ézékiel 37.5,10Kehe é alecehe ni tan na cié, ke pwo a behin, ke e te pamulipilu mwo wo Padué. Ke lu te cuwoda kuti. Ke te junihe mwoti nina lé alilu.
12 11.12 2 Rois 2.11Ke lu téne a pwocihe na e âbé mu he miiden wo lupwoli péroféta, na e pii telu pie: «Geu taabé éni!»
Ke lu taa he miiden, ne he ni nii, ne he pwahamii nina lé téétilu.
13 11.13 Pii Beetihi 6.12, 16.18Ke é ha a benaamwon naa, ke te pwo kuti a penem bwohemwo na te junihe pwo niihen. Ke niihi a céiu duaan mu ko ni duaan na 10 mu ko a pwomwo ubwo, ke 7000 ni apulie na lé mele. Ke te junihe mwoti nina lé mwo te mulie, ke lé pipaunu Padué na e he miiden.
14 11.14 Pii Beetihi 9.12E caa âdé a béalohe apwohi. Kehe a béciéhen, ke e o te ju téele tuie.
A bénebwéne tutu
7 &lt;γ&gt; Mwametau te Padué
15 11.15 Exode 15.18; Psaume 10.16; Daniel 2.44, 7.14E cuu a tutu ten wo pa bé7 he ni *âcélo. Ke geme téne ni pwocihe na te junihe pwo niihen ne he miiden, na lé pii pie:
«A mwametau pwo bwohemwo,
ke caa ne mwo
te Padué Padaame henye
me pa *Mesia ten.
Ke e o Daame dieli mwo.»
16 Ke lé tai miibule, me tidihi jililé wo lépwoli 24 ukéiu, li lé tebwo pwo li atebwo telé ne he pwahamii Padué. Ke lé pipaunueng, 17 ke lé pii pie:
«Padaame Padué na pwojunuum
ne ko ati ni naado,
wogo ânebun, ke wogo jenaa.
Geme pipwo-olé tem.
Go pihuô ha a junuum na ubwo,
ke é jenaa, ke go daame.
18 11.18 Psaume 110.5, 115.13; Roma 2.5; Pii Beetihi 20.11−13Lé okéé ne ni bele.
Kehe caa a benaamwon
na go habwii a okéé tem
beme go tauti ni amele.
Caa a benaamwon
na go pwoceme ni eabwé tem,
ni péroféta, me ni apulie tem,
nina lé paciitiko,
nina piticenaado ne kolé,
me nina pwonaado ne kolé.
Caa a benaamwon na go tanahi
nina lé pwotahi a bwohemwo.»
7 ni inenaado &lt;δ&gt;
(Pwahamii tii: 11.19―15.4)
19 11.19 Ébéru 9.4; Pii Beetihi 8.5, 15.5, 16.21Ke tehi a mwaiitihi te Padué he miiden, ke é alihi a mwopiapwo*11.19 Mwopiapwo—Lé mu lang ni 10 patén de Padué. Omehi Deutéronome 10.1−5 me Ébéru 9.4. A ocine ko a bwo pimu ibu te Padué me a bele ten. ne ha a mwaiitihi ten. Ke pwo ni ilehi, ke a tihinaado na ubwo†11.19 Tihinaado na ubwo—ai Pwocihe na ubwo., ke e huu na a tikekele, ke penem a bwohemwo, ke e ole a ute na te junihe ubwo, ke te junihe bwala‡11.19 Ute na te junihe ubwo, ke te junihe bwala—Grêle..

- Pii Beetihi
- <
- 11
- >

11:1 11.1 Ézékiel 40.3; Zakari 2.5−6

11:2 11.2 Luka 21.24; Pii Beetihi 13.5

*11:2 11.2 A pwomwo ubwo iitihi—Iérusaléma.

11:4 11.4 Zakari 4.3,11−14

11:5 11.5 2 Samuel 22.9; Psaume 97.3

11:6 11.6 Exode 7.17−20; 1 Samuel 4.8; 1 Rois 17.1

11:7 11.7 Daniel 7.21; Pii Beetihi 12.17, 13.7, 17.8

†11:7 11.7 Iténaado—Grek: A wota apiaba [na e mu kon a junuu Caatana].

11:8 11.8 Luka 13.34

‡11:8 11.8 Pwomwo ubwo—Wieli Iérusaléma, ai wieli a ocine ko a bwo pimu ibu te ati ni apulie na time lé uce paciiti Padué.

§11:8 11.8 Sodome ai Aigupito—A ocine ko lépwo apulie na time lé uce paciiti Padué.

11:11 11.11 Ézékiel 37.5,10

11:12 11.12 2 Rois 2.11

11:13 11.13 Pii Beetihi 6.12, 16.18

11:14 11.14 Pii Beetihi 9.12

11:15 11.15 Exode 15.18; Psaume 10.16; Daniel 2.44, 7.14

11:18 11.18 Psaume 110.5, 115.13; Roma 2.5; Pii Beetihi 20.11−13

11:19 11.19 Ébéru 9.4; Pii Beetihi 8.5, 15.5, 16.21

*11:19 11.19 Mwopiapwo—Lé mu lang ni 10 patén de Padué. Omehi Deutéronome 10.1−5 me Ébéru 9.4. A ocine ko a bwo pimu ibu te Padué me a bele ten.

†11:19 11.19 Tihinaado na ubwo—ai Pwocihe na ubwo.

‡11:19 11.19 Ute na te junihe ubwo, ke te junihe bwala—Grêle.

© 2017-2018 WBT