- Pii Beetihi
- <
- 4
- >

4
Lé pipaunu Padué ne he miiden
1 4.1 Pii Beetihi 1.1,10É ne alecehe ni naado naa, ke é alihi mwo a céiu naado. É alihi ne jeda he miiden a pomwa na tehi. Ke é téne mwo ali pwocihe, li pwohewii a pati tutu. Ke e pii tong pie: «Go taabé éni, beme é habwii tem ni naado na o te ju téele tuie.»
2 4.2 Ésaïe 6.1Ke e ole kong a *Jenen Iitihi, ke é alihi a atebwo jeda he miiden, ke é ali Padaame he e ko tebwo pwon. 3 4.3 Ézékiel 1.28Ke te junihe wâé nang, ne ha a wâé ten, be pwodaadiin, pwohewii ni péi na pun bupwi ke megele, na te junihe ubwo a cuhin*4.3 Péi na pun bupwi ke megele—Péi ‘jaspe’ me ‘sardoine’.. Ke e aujenihi a atebwo na a aduwoho, na pwomelaan pwohewii a péi émeraude.
Lépwo 24 ukéiu
4 4.4 Pii Beetihi 3.18Aujenihi a atebwo he daame, ke é alihi ni béé atebwo na 24; na lé ko tebwo pwon wo lépwo ukéiu na 24 jélé, na lé cuwohe ni epwén na pwojo, ke lé pwobo he ni kuron na mwani megele. 5 4.5 Ézékiel 1.13; Zakari 4.2; Pii Beetihi 1.4, 8.5, 11.19, 16.18Ni ilehi, ke a huu he a tikekele, ke lé wie mu ko ali atebwo. Ke é ânebuhe a atebwo naa, ke 7 ni mwomiû na tole. Ke weengaa [ni inenaado ko] a Jenen Iitihi te Padué. 6 4.6 Ézékiel 1.5−10,22, 10.14Ke é alihi ne mwo lang, a jié, na te junihe bwakenu.
Lépwo âcélo na paa jélé
É ha awiemen, ke é aujenihi a atebwo he daame, ke lé cuwo lang wo lépwo âcélo na paa jélé†4.6 Lépwo âcélo na paa jélé—Grek: Êtres vivants. Pwocoon me nye pii pie, pwohewii ace de. Wieli te pipwohewii ni wota, ai ni apulie, ai ni âcélo, ai ni jenen., na lé pwohewii ni wota, na hiwon ni naamiilé ânebun ke é alecehelé. 7 Pa bécéiuhen, ke pwohewii ni liô†; pa béalohen, ke pwohewii ni nahi paaci; pa béciéhen, ke e pé ana pwohewii ni pwahamii apulie; pa bépaahen, ke pwohewii a bwaaoléé‡4.7 Liô—Lion; Bwaaoléé—Aigle. heme e téé. 8 4.8 Ésaïe 6.2,3; Ézékiel 1.18, 10.12Muko pétaapwo pi 6 telé ni puuilé. Ke pwo ni naamiilé ati, pwo ni puuilé, ke é haahi ni puuilé. Ke bwén, ke pwang, ke lé tee pwonyebi, ke lé pii pie:
«E iitihi! E iitihi!
E iitihi wo Padaame,
be weeng Padué.
Te junihe pwo niihen
ne ko ati ni naado.
Be weeng jenaa,
ke weeng ânebun,
ke e te mu dieli mwo!»
9 Lé pwonyebi beme lé pipwoun, me pipwo-olé te pana e ko tebwo pwo a atebwo he daame, pana e *mulie dieli mwo. 10 4.10 Pii Beetihi 7.10,15, 19.4Ke ati he ni benaamwon na lé pipwoun den hen, ke lé tidihi jililé he pwahamiin wo lépwoli 24 ukéiu. Ke lé pipaunu pana e mulie dieli mwo. Ke lé tahi ni kuron delé ne he pwahamiin, ke lé pii ten pie:
11 «Wogo Padaame, Padué heme,
ke wogo pana jan me pipaunuko
ne ha *a wâé tem,
me a junuum.
Wogo pana go tabuhi
ati ni naado.
Wogo na go pacuwohi
ana te nimem kon!»

- Pii Beetihi
- <
- 4
- >

4:1 4.1 Pii Beetihi 1.1,10

4:2 4.2 Ésaïe 6.1

4:3 4.3 Ézékiel 1.28

*4:3 4.3 Péi na pun bupwi ke megele—Péi ‘jaspe’ me ‘sardoine’.

4:4 4.4 Pii Beetihi 3.18

4:5 4.5 Ézékiel 1.13; Zakari 4.2; Pii Beetihi 1.4, 8.5, 11.19, 16.18

4:6 4.6 Ézékiel 1.5−10,22, 10.14

†4:6 4.6 Lépwo âcélo na paa jélé—Grek: Êtres vivants. Pwocoon me nye pii pie, pwohewii ace de. Wieli te pipwohewii ni wota, ai ni apulie, ai ni âcélo, ai ni jenen.

‡4:7 4.7 Liô—Lion; Bwaaoléé—Aigle.

4:8 4.8 Ésaïe 6.2,3; Ézékiel 1.18, 10.12

4:10 4.10 Pii Beetihi 7.10,15, 19.4

© 2017-2018 WBT