- Pii Beetihi
- <
- 14
- >

14
4 &lt;δ&gt; Pipaunu pa Nahi Muto
1 [É alecehen, ke é alihi mwo ni béé naado na o bo tuie]: É ali pali *Nahi Muto, he e ko cuwo pwo a juwole *Sion. Ke lé ko mu pelen ne ni apulie na 144000 jélé*14.1 144000 jélé—Omehi note ko Pii Beetihi 7.4.. Woélé ati, ke caa tai tii ne pwo bwaadelé a niin, ke a nii Caa ten.
2 14.2 Pii Beetihi 1.15, 19.6Ke é téne a pwocihe, na e âbé mu he miiden, na pwohewii ni tihi gitar celi te junihe hiwon. Te junihe ubwo a tihin, pwohewii a éé tabe pwobwaatéép†14.2 Pwohewii a éé tabe pwobwaatéép… ai Pwohewii ni jié na nihe ubwo. na te junihe ubwo, ke a huu he a tikekele. 3 14.3 Ésaïe 42.10; Pii Beetihi 5.9, 7.4Ni apulie naa, ke lé pwonyebi ânebuhe a atebwo iitihi, ke é he pwahamii ni âcélo na paa jélé, na pwohewii ni wota, me ni ukéiu na 24 jélé. Ke mwo coho a nyebi telé, ke te tice pace céiu apulie celi e temehi, kehe te icehi ni 144000 na caa celuimilé mu pwo bwohemwo.
4 Woélé, ke ni apulie na time lé uce pwo me alili ni mulihelé, ne ko ni toomwo pwopwaaden‡14.4 1re phrase—A ocine ko a mulie na wâé ne he pwahamii Padué, be te tice ta hen.. Lé te pipaciitilé, ke lé âcéi pa Nahi Muto ati ne he na e â lang. Be e caa pwocuhilé§14.4 Pwocuhilé—A ocine ko a bwo pipatupwo na a mulihe Kériso. mu hadenii ni apulie, beme lé bécéiuhe âpipati ne te Padué, me pa Nahi Muto. 5 Time lé mu uce gele. Ke te tice ta pwo telé.
5 &lt;δ&gt; A pwooti te ni âcélo
6 Ke é ali mwo pa céiu *âcélo na e ko téé ko miiden, beme e â pipatemehi te ni apulie pwo bwohemwo a *Pwooti Wâé na e dieli mwo, ne ha ati ni amu, ke ati ni pwomwoiu, me ati ni pati apulie, me ati ni bele.
7 Ke e toii da pie: «Geé paciiti Padué, me pipaunueng ne ha *a wâé ten! Be e caa tuie a benaamwon, na me e tauti ni apulie pwo bwohemwo hen. Pipwoun de pana e tabuhi a miiden me a bwohemwo, me a jié, me ni acaamatabe!»
8 14.8 Ésaïe 21.9; Jérémie 51.7,8; Pii Beetihi 17.2, 18.2,3Ke e âbé alecehen wo pa béalohe âcélo, ke e toii da me ubwo pie:
«E caa tupwo, e caa tupwo
ali pilehe Babulona*14.8 Babulona—Omehi mwo Babulona ne ha a Niinaado (Vocabulaire) ha anebwén ko a tii. Ocine ko ati lépwona lé cubwoni Padué, ke pwotahi ne ko ni apulie ten.!
E pwo me lé ûdu
a tabe megele ten
ne ni amu ati.
Ke lé pipule hauli
pwohewiieng.»
9 14.9 Pii Beetihi 13.12−17Ke e âbé alecehen wo pa béciéhe âcélo, ke e pii ha a patin na ubwo pie: «Mepie pwo pace apulie celi e pipaunu pa iténaado me a démen, ke me e hegi a inen ne pwo bwaaden, ai é ne pwo a in, 10 14.10 Genèse 19.24; Psaume 75.9; Ésaïe 51.17,22; Jérémie 25.15−16; Ézékiel 38.22; Pii Beetihi 16.19, 20.10, 21.8ke e o te ûdu mwo weeng, a tabe megele ko a okéé te Padué, na time uce tahagéi, na céihi ne ha a béûdu ko a okéé ten. Ni apulie naa, ke lé o te junihe picani ne ha a miû, me a dep na éle, ne he pwahamii ni âcélo iitihi, me pa Nahi Muto.
11 14.11 Ésaïe 34.10«Tee taa dieli mwo a muu a miû na e pwo me lé te nihe picani. Nina lé pipaunu pali iténaado me a démen, ke lé hegi a ine a niin, ke time lé uce mwaale, heme pwang ke bwén.»
12 14.12 Pii Beetihi 13.10Nina élé ko Padué, ke me lé ténedehi ni patén den, ke me lé cumang ne he ni céihi telé ne ko Iésu [he ni picani].
13 Ke é téne a pwocihe na e âbé mu he miiden, na e pii pie: «Go tii pie: “*Adéi nina lé mele, tabuhi jenaa, mu ko a bwo céihi telé ne ko Padaame!”»
E pii na a *Jenen Iitihi pie: «Éa, be lé o mwaale koja ni téé me ni picani telé. Ke lé o hegi ni cemelé mu ko ni penem delé†14.13 Dernière phrase—ai Ni penem delé, ke pajuujulé. Grek: Ni penem delé, ke te piâcéilé..»
6 &lt;δ&gt; Pitii âdaanu
14 14.14 Daniel 7.13É niê ngemwo, ke é ali pa *Nahi Apulie‡14.14 Pa Nahi Apulie—ai Pa apulie na pwohewii pa Nahi Apulie (Iésu Kériso)., he e ko tebwo ha a nii na pwojo. Ke e pwobo ha a kuron na mwani megele, ke e pé a bépwopwi na te junihe ânyee.
15 Ke é ali mwo pa céiu âcélo na e wie mu ha a *mwaiitihi§14.15 Mwaiitihi—A ocine cehi, be te tice ju mwaiitihi celi e jeda he miiden. Omehi Pii Beetihi 21.22. [jeda he miiden]. Ke e toii da céii pali e tebwo ha ali nii pie: «Go penem ko a bépwopwi tem! Be caa tuie a benaamwon ko pitii âdaanu*14.15 Pitii âdaanu—Récolter. Wieli a ocine ko ni apulie ati, na o todelé ne ha a tautinaado te Padué (Osé 6.11), ai te ni apulie te Padué cehi, na lé bo taa ha a Mwametau ten (Maréko 4.29)., be caa pun ni âdaanu!»
16 Ke e tahi ole pwo bwohemwo ali bépwopwi ten wo pali e tebwo ha ali nii, ke e pitii âdaanu ati pwo a bwohemwo.
17 Ke é alecehen, ke e wie mu ha a mwaiitihi he miiden wo pa céiu âcélo. Weeng mwo, ke e te pé mwo a bépwopwi na te junihe ânyee.
18 14.18 Joël 4.13Ke pwo pa céiu âcélo na e âbé mu ko *apwoâpwailo, na jan ne kon me e pihuôhi a miû. Ke e toii da céii pali e pé ali bépwopwi li te junihe ânyee pie: «Go penem ko a bépwopwi tem, na te junihe ânyee, ke go tahagéi ni jele ace tabe megele pwo bwohemwo! Be caa megele.»
19 Ke e tahi ole pwo bwohemwo ali bépwopwi ten wo pali âcélo. Ke e tahagéi li jele ace tabe megele pwo bwohemwo. Ke e tahi nge ha a mwopwoti tabe megele ko a okéé te Padué. 20 14.20 Ésaïe 63.3; Pii Beetihi 19.15Ke lé hegeti li ace tabe megele, ne ha a mwopwoti nen ne pwomwo koja a pwomwo ubwo. Ke e tée a cewéle, ke e pwice nge he na 300 kilomètre, ke e taa die ko a paapwo haricaan.

- Pii Beetihi
- <
- 14
- >

*14:1 14.1 144000 jélé—Omehi note ko Pii Beetihi 7.4.

14:2 14.2 Pii Beetihi 1.15, 19.6

†14:2 14.2 Pwohewii a éé tabe pwobwaatéép… ai Pwohewii ni jié na nihe ubwo.

14:3 14.3 Ésaïe 42.10; Pii Beetihi 5.9, 7.4

‡14:4 14.4 1re phrase—A ocine ko a mulie na wâé ne he pwahamii Padué, be te tice ta hen.

§14:4 14.4 Pwocuhilé—A ocine ko a bwo pipatupwo na a mulihe Kériso.

14:8 14.8 Ésaïe 21.9; Jérémie 51.7,8; Pii Beetihi 17.2, 18.2,3

*14:8 14.8 Babulona—Omehi mwo Babulona ne ha a Niinaado (Vocabulaire) ha anebwén ko a tii. Ocine ko ati lépwona lé cubwoni Padué, ke pwotahi ne ko ni apulie ten.

14:9 14.9 Pii Beetihi 13.12−17

14:10 14.10 Genèse 19.24; Psaume 75.9; Ésaïe 51.17,22; Jérémie 25.15−16; Ézékiel 38.22; Pii Beetihi 16.19, 20.10, 21.8

14:11 14.11 Ésaïe 34.10

14:12 14.12 Pii Beetihi 13.10

†14:13 14.13 Dernière phrase—ai Ni penem delé, ke pajuujulé. Grek: Ni penem delé, ke te piâcéilé.

14:14 14.14 Daniel 7.13

‡14:14 14.14 Pa Nahi Apulie—ai Pa apulie na pwohewii pa Nahi Apulie (Iésu Kériso).

§14:15 14.15 Mwaiitihi—A ocine cehi, be te tice ju mwaiitihi celi e jeda he miiden. Omehi Pii Beetihi 21.22.

*14:15 14.15 Pitii âdaanu—Récolter. Wieli a ocine ko ni apulie ati, na o todelé ne ha a tautinaado te Padué (Osé 6.11), ai te ni apulie te Padué cehi, na lé bo taa ha a Mwametau ten (Maréko 4.29).

14:18 14.18 Joël 4.13

14:20 14.20 Ésaïe 63.3; Pii Beetihi 19.15

© 2017-2018 WBT