- Pii Beetihi
- <
- 17
- >

17
Ê toomwo pwopwaaden Babulona
1 17.1 Jérémie 51.12−13É alecehen, ke e âbé céiiéo wo pa céiu béé lépwoli 7 *âcélo, li lé céihi li 7 mwotabe. Ke e pii tong pie: «Go âbé, me é habwii tem a cuhinaado [na e bo ne wo Padué] te ali pwomwo ubwo li e mu ko jije ni tabe na hiwon*17.1 Pwomwo ubwo… Babulona ânebun, ke a ocine ko Rome, na junihe ubwo ha a benaamwon de Ioane. Ke a ocine ko ati ni pubu apulie na time lé uce paciiti Padué., na pii kon pie ‘Ê toomwo pwopwaaden, na te junihe ta nang’. 2 17.2 Ésaïe 23.17; Jérémie 51.7; Pii Beetihi 14.8[Be te junihe mwiihi ni penem den.] Be lé pipule†17.2 Lé pipule—A mulie pwopwaaden (prostitution), ke a ocine ko a bwo pipaunuhi ne ni duéé hauli. Ke a ocine mwo ko a bwo time uce paciiti Padué. me ati ni daame pwo bwohemwo. Ni huô ten, ke pwohewii a tabe megele, na e ne te ni apulie pwo bwohemwo, beme lé tai piolo, ke me lé pipule hauli me weeng.»
3 17.3 Pii Beetihi 13.1Ke e âbé kong a *Jenen Iitihi, ke e pééo nge ha a melé wo pali âcélo. Ke é ali ê toomwo na e tebwo pwo a wota na megele, [pali iténaado‡17.3 Pali iténaado—Omehi Pii Beetihi 13.1.]. Ke 7 ni puni a wota naa, ke 10 ni gi ten, ke tawiieng he ni niinaado na pii me ta Padué kon.
4 17.4 Jérémie 51.7; Pii Beetihi 18.16Wo êgi toomwo, ke e cuwohe a epwén na pun ke megele [pwohewii ni epwéne lépwo daame, me ni apulie na piubwo jélé]. Ke te ju oba nang ko mwani megele, ke perle, ke ni péi na ubwo ni cuhin, na pwomelaan. Ke e pé a mwotabe mwani megele, na oba ko ni naado na mwiihi. Be ni naado na ta ko ni bwomu ten na te junihe ta. 5 Ke tii ne pwo bwaaden a nii na neduwohi, na pii pie:
Babulona na te junihe ubwo:
nyaa te ni toomwo pwopwaaden,
me ati ni huô na mwiihi
ne pwo bwohemwo.
6 17.6 Pii Beetihi 18.24, 19.2Ke é alihi pie e piolo, be e caa junihe ûdu a cewéhe ni apulie te Padué na taunulé mu ko a céihi telé ne ko Iésu.
Pii te Ioane a bwopiinen
É omeeng, be é te junihe téetieng. 7 17.7 Pii Beetihi 13.1Ke e pii tong wo pali âcélo pie: «É ko ade na go téetieng? É bo pii tem a bwopiinen na neduwohi ne ko ê toomwo naa, me a wota na e ko pééeng: [pali iténaado] li 7 li punin, ke 10 ni gi ten.
8 17.8 Daniel 12.1; Pii Beetihi 11.7, 13.7«A wota na go alihi, ke e mwo te mulie bwolihi, kehe é jenaa, ke caa tieeng. Ke e bo taamwobé, mu ha a pwon na te tice anebwén kon§17.8 Pwon na te tice anebwén kon—Omehi note ko Pii Beetihi 9.1., beme e â pipatiedenieng. Ke lé o téetieng ne ni apulie pwo bwohemwo: nina time uce tii ni niilé ne ha a tii ko a mulip, ânebuhe a bwo tabuhi na a bwohemwo.
9 «Wo pana e tauti ehi ni naado, ke wâé heme e temehi ni, pie: Ni 7 punin naa, ke ni cuwo nahi juwole na 7*17.9 Ni cuwo nahi juwole na 7—A ocine ko a pwomwo ubwo Rome, na bahi ne pwo ni nahi juwole na 7. Lépwo 7 daame, ke wieli ce béé daame (empereur) nelang., na e mu pwon ê toomwo naa. Ke te ni daame na 7 jélé. 10 Be lé caa tupwo ne nina nim mu kolé, ke e mwo te mu wo pa céiu. Ke mwo te tie pa céiu. Ke hemepie e bo tuie, ke time o uce bwolihi ace bwo mu ten. [Be e caa te pacuwohi anaa wo Padué.]
11 «Wo pali iténaado li e mulie ânebun, ke caa tieeng, ke weeng kuti pa bé8 he ni daame. Be te pa céiu béé lépwoli 7 daame ânebun. Ke e bo mwojuia mwo, beme e bé8 mwo he ni daame, ânebuhe a bwo pipatiedenieng.
12 17.12 Daniel 7.7,24«Mepwo ni gi ten, na go alihi, ke ni 10 daame, na mwo te tice mwametau telé. Ke o te ju ne telé cehi a cuwo benaamwon na time uce bwali†17.12 Cuwo benaamwon na time uce bwali—Grek: A inetéale na te ju céiu., me lé pihuô hen, me pa iténaado.
13 «Te céiu a bwo niimihinaado telé, me lé ne te pali iténaado ni junuulé, me a mwomwon me lé pihuô. 14 Be lé bo pwopa ne ko pa *Nahi Muto. Kehe icehi ana e o te piwéden kojalé. Be te weeng kuti pa Apihuô te ni apihuô, ke e Daame he ni daame. Ke lé o tai piwéden me weeng‡17.14 Lé o tai piwéden me weeng—ai Lé o mu me weeng. ne nina e todelé wo Padué, ke pipégalilé, na lé cumang ne he ni céihi telé.»
Lé tééti êgi toomwo wo lépwo daame
15 E pii tong mwo wo pali âcélo pie: «Go alihi ni tabe na hiwon, he na e mu lang wo êgi toomwo pwopwaaden, ke ni puapulie, me ni pati apulie, me ni amu, me ni bele.
16 17.16 Pii Beetihi 18.8«Ni 10 gi ten na go alihi, ke pa iténaado, ke lé bo tééti êgi toomwo pwopwaaden. Lé bo pé kojaeng ati nina eten, ke lé bo pwo me tice naamuun. Lé bo wii a één, ke lé bo tahi da pwo miû ni nehin.
17 «Lé wonaa, beme lé pacuwohi a bwo niimihinaado te Padué. Be weeng kuti na e ne a bwo niimihi nen naa, he ni pwonimelé, beme lé tai piténelé, me lé ne te pa iténaado ni pwodaame telé. Ke o wonaa dieli ha ace bwo pacuwohi ati na ali e caa mi pii wo Padué.
18 «Mepwo é ne ko ê toomwo naa, na go alieng, ke a pwomwo na junihe ubwo na e pihuôhi ati ni daame pwo bwohemwo.»

- Pii Beetihi
- <
- 17
- >

17:1 17.1 Jérémie 51.12−13

*17:1 17.1 Pwomwo ubwo… Babulona ânebun, ke a ocine ko Rome, na junihe ubwo ha a benaamwon de Ioane. Ke a ocine ko ati ni pubu apulie na time lé uce paciiti Padué.

17:2 17.2 Ésaïe 23.17; Jérémie 51.7; Pii Beetihi 14.8

†17:2 17.2 Lé pipule—A mulie pwopwaaden (prostitution), ke a ocine ko a bwo pipaunuhi ne ni duéé hauli. Ke a ocine mwo ko a bwo time uce paciiti Padué.

17:3 17.3 Pii Beetihi 13.1

‡17:3 17.3 Pali iténaado—Omehi Pii Beetihi 13.1.

17:4 17.4 Jérémie 51.7; Pii Beetihi 18.16

17:6 17.6 Pii Beetihi 18.24, 19.2

17:7 17.7 Pii Beetihi 13.1

17:8 17.8 Daniel 12.1; Pii Beetihi 11.7, 13.7

§17:8 17.8 Pwon na te tice anebwén kon—Omehi note ko Pii Beetihi 9.1.

*17:9 17.9 Ni cuwo nahi juwole na 7—A ocine ko a pwomwo ubwo Rome, na bahi ne pwo ni nahi juwole na 7. Lépwo 7 daame, ke wieli ce béé daame (empereur) nelang.

17:12 17.12 Daniel 7.7,24

†17:12 17.12 Cuwo benaamwon na time uce bwali—Grek: A inetéale na te ju céiu.

‡17:14 17.14 Lé o tai piwéden me weeng—ai Lé o mu me weeng.

17:16 17.16 Pii Beetihi 18.8

© 2017-2018 WBT