- Roma
- <
- 16
- >

16
Adéikewé
1 [Geé hegi ehi] Fébé*16.1 Fébé—Wieli wo weeng na e pé ngen a tii te Paulo nge céii lépwo acéihi ne Rome., ê béénye ne he nii Kériso. Ê toomwo dikone ne Cenkré†16.1 Cenkré—A pwomwo ubwo na a atii ne ong ne Korénit., ke ê toomwo na wâé nang. 2 Geé hegieng ehi ne he nii Padaame, pwohewii a bwopwonen denye, wogenye ni acéihi. Ke geé picani ten ne he ni naado ati, be weeng, ke te junihe hiwon lépwona e picani telé, die kong mwo.
3 16.3 Apostolo 18.2[Hiwon ni béén ne pelewé, na nimung me] geé pii telé mwo a bwocu tong:
Ne te [lu aadomwin] Priscile me Akilas, na geme pipenem ibu me woilu me de Kériso Iésu. 4 Time uce piwâ julu me lu ne ati, die ko a bwo patupwo ne ni mulihelu, me lu picani tong. Ke te junihe eânimung delu. Ke lé te temehilu mwo ati ne ni *puco te ni acéihi na time lé uce *Juif;
5 Me de ati ni acéihi na lé pitapitilé ne ha a pomwa telu.
Me de pa bééng, Épénète, pana e mi céihi ne ko Kériso, ne ha a province Asia;
6 Me de Maria, êna e te junihe penem me ubwo me dewé;
7 Me de Andronikus me Junias, lupwo âjiénung juif, na geme mu ibu he karépu. Lupwo *apostolo na te junihe pwonaado ne kolu‡16.7 Lupwo apostolo na te junihe pwonaado ne kolu—ai Lé pii me wâé julu wo lépwo apostolo., na lu te mi céihi kojaéo;
8 Me de Ampliatus, pa ju bééng ne he nii Padaame;
9 Me de Urbain, na gemu pipenem ibu me de Kériso;
Me de pa ju bééng Stakis;
10 Me de Apelès, na e habwii ehi pie, pa apulie na e mwomwon ne ko Kériso;
Me de ni béén na élé ha a pomwa te Aristobule;
11 Me de pa âjiénung, wo Érodion;
Me nina élé ha a pomwa te Narcisse, na lé céihi ne ko Padaame;
12 Me de lu toomwo, wo Trifène me Trifose, na lu te junihe penem me ubwo me de Padaame;
Me ê ju bééng Perside, be wo ênaa mwo, ke e te junihe penem me ubwo me de Padaame;
13 16.13 Maréko 15.21Me de Rufus, pa eabwé te Padué na pwonaado ne kon, ke me de nyaa ten, na é te pééeng mwo me ê nyaa tong;
14 Me de Asinkrite, me Flégon, me Ermès, me Patrobas, me Ermas, me ni béé béénye ne ko Kériso na élé pelelé;
15 Me de Filolog me Juli;
Me de Néré, me ê pwaadeniin, Olimpa, me ati ni acéihi na élé pelelu.
16 16.16 1 Korénit 16.20; 1 Pétéru 5.14Wogewé ati, ke wâé heme geé pipwobwocu tewé, pwohewii a bwopwonen de ni acéihi ne ko Kériso. Ke lé ne mwo lé ni bwocu tewé, ati ni puco te ni acéihi ne ko Kériso.
Bénebwéne pwooti
17 16.17 Mataio 7.15; Tit 3.10Lépwo bééng ne he nii Kériso, [pwo a céiu naado na nimung me é pii tewé]: Geé pipwocile lépwona lé papiidenihi a puco tewé, ke lé pwobwonihi ni pwooti na geé caa hegi, ke lé tanahi ni céihi te ni béén. Geé nemwo pimu ibu me woélé. 18 16.18 Filipi 3.19; 2 Pétéru 2.3Be time lé uce pieabwé te Kériso Padaame henye. Be lé te âcehi nina nimelé kon na ta§16.18 Nina nimelé kon na ta—Grek: Ni nalé. [me ni patén delé]. Ke lé te ju penem de pa apulie ne ko ni nalé, ke lé pihaami ni béén na mwo wahin ni céihi telé, ke mwo time jan me lé temehi ehi a bwomune a ta*16.18 Ni béén na mwo wahin…a bwomune a ta—Grek: Gens simples..
19 16.19 Roma 1.8; 1 Korénit 14.20Mepwo é ne kowé, ke é pipwodéén, be lé alihi ati ne ni apulie, pie geé piténede Padaame. Ke wâé heme geé ali ehi, beme geé pwo ana wâé, ke me geé cela ko a ta. 20 16.20 Genèse 3.15Ke wo Padué, pana e ne a péém, ke e pwo me geé caaite *Caatana.
Wâé heme e adéikewé wo Padaame Iésu Kériso, ha a *pipwoééhe tice ja kon den. Adéikewé!
Pwobwocu te ni béén
21 16.21 Apostolo 16.1−2, 19.22, 20.4Lé pwobwocu tewé mwo wo Timoté, pa bééng ko penem, woélé me lépwo âjiénung juif, wo Lucius me Jason me Sosipater.
22 Ke woéo mwo, wo Tertius, na é tii a tii ce, ne he nii Paulo, ke é pwobwocu tewé, ne he nii Padaame na e neibukenye.
23 16.23 Apostolo 19.9; 1 Korénit 1.14Ke e pwobwocu tewé mwo wo Gaïus, na é pimu pelen. Be lé pitapitilé nelang ati ni acéihi. Woilu mwo, ke lu pwobwocu tewé wo Éraste, pa awéihi mwani te a pwomwo ubwo, me Kartus, pa béénye ne he nii Kériso. { 24 Wâé heme e adéikewé ati wo Padaame Iésu Kériso, ko a pipwoééhe tice ja kon den. Amen.}
Pipaunu Padué
25-26 16.25 Roma 1.5; Éféso 1.9, 3.5,9; Kolosé 1.26Genye pipaunu Padué na e haabwén, ke é jenaa, ke é dieli mwo. Weeng na e bo pwo me mang a céihi tewé, ne ko a Pwooti Wâé ne ko Iésu Kériso na é patemehi. Be anaa kuti *a bwo niimihinaado ten na e ha aduwo mu ha atabuhi kon. Ke é jenaa ni, ke e pihuôhi wo Padué pie, me pii beetihi a pwooti naa te ati ni bele na time lé uce Juif, ne he ni tii te lépwo péroféta. Ke é ko anaa, na lé o bo céihi ne kon, me piténedeeng.
27 Nye pipaunu Padué na te céiu nang, weeng na e temehi ati ni naado. Ke a den *a wâé mu ko Iésu Kériso dieli mwo.
Amen!

- Roma
- <
- 16
- >

*16:1 16.1 Fébé—Wieli wo weeng na e pé ngen a tii te Paulo nge céii lépwo acéihi ne Rome.

†16:1 16.1 Cenkré—A pwomwo ubwo na a atii ne ong ne Korénit.

16:3 16.3 Apostolo 18.2

‡16:7 16.7 Lupwo apostolo na te junihe pwonaado ne kolu—ai Lé pii me wâé julu wo lépwo apostolo.

16:13 16.13 Maréko 15.21

16:16 16.16 1 Korénit 16.20; 1 Pétéru 5.14

16:17 16.17 Mataio 7.15; Tit 3.10

16:18 16.18 Filipi 3.19; 2 Pétéru 2.3

§16:18 16.18 Nina nimelé kon na ta—Grek: Ni nalé.

*16:18 16.18 Ni béén na mwo wahin…a bwomune a ta—Grek: Gens simples.

16:19 16.19 Roma 1.8; 1 Korénit 14.20

16:20 16.20 Genèse 3.15

16:21 16.21 Apostolo 16.1−2, 19.22, 20.4

16:23 16.23 Apostolo 19.9; 1 Korénit 1.14

16:25-26 16.25 Roma 1.5; Éféso 1.9, 3.5,9; Kolosé 1.26

© 2017-2018 WBT