- 1 Ioane
- <
- 4
- >

4
Lépwo péroféta agele
1 4.1 Mataio 7.15; 1 Tésalonik 5.21; 1 Ioane 2.18; 2 Ioane 7Ni ju bééng, geé nemwo céihi ne ko ati ni pwooti na geé téne*4.1 Ati ni pwooti na geé téne—ai Ati nina lé pii pie e kolé a Jenen Iitihi. Grek: Ati ni jenenaado., kehe geé tabemi ehi, beme geé temehi celi e âbé mu ko Padué. Be hiwon nina lé pii pie, woélé ni *péroféta na lé â ati pwo a bwohemwo, kehe time uce tai ni ju péroféta. 2 4.2 1 Korénit 12.3Woni a bwo temehi na a *Jenen Iitihi te Padué: Tai nina lé pii pie wo Iésu, ke pa *Mesia na e âbé ha a éé apulie, ke e kolé a Jenen Iitihi te Padué.
3 4.3 1 Ioane 2.18Kehe mepie time e uce pii wo pa apulie†4.3 Pa apulie—ai Pa jenenaado. pie wo Iésu, ke pa Mesia na e âbé ha a éé apulie, ke e kon a jene pa Acubwoni Kériso, be time e uce âbé mu ko Padué. Ke geé caa te temehi a bwo âbé ten, be é jenaa ni, ke caa e pwo a bwohemwo.
4 4.4 Mataio 12.29; 1 Ioane 5.4−5Wogewé ni acéihi na geé âbé mu ko Padué, ke geé caa piwéden koja ni péroféta agele‡4.4 Ni péroféta agele—ai Ni jenenaado naa—ai Lépwo agele naa., be pana e kowé, ke te nihe ubwo nang koja [Caatana§4.4 Caatana—ai Pa Acubwoni Kériso. Grek: Pana e mu pwo a bwohemwo.] pana e pwo a bwohemwo. 5 4.5−6 Ioane 8.47, 15.19Woélé, ke lé âbé mu pwo a bwohemwo. É mu ko anaa, ke lé cihe pwohewii ni apulie [na ta jélé] ne pwo a bwohemwo, ke e piténedelé na a bwohemwo.
6 Kehe wogenye*4.6 Wogenye—ai Wogeme (wo Ioane me ati ni apostolo na lé pacémuni ni apulie ko a juuju)., ke genye âbé mu ko Padué. Ke wo paceli e temehi Padué, ke e o tabemikenye. Wo paceli time e uce âbé mu ko Padué, ke time e uce tabemikenye. Wonaa a bwo téne temehi na a Jene Padué na *juuju, ke a jene pa agele.
A pwonime Padué ke a pwonimenye
7 Ni ju bééng, genye pwo me pieânimenye tenye, be a bwo pieânime, ke e âbé mu ko Padué. Ke ni apulie na pieânimelé telé, ke lé âbé mu ko Padué, ke lé temehi Padué. 8 Kehe wo pana time uce eânimen de pace céiu, ke time e uce temehi Padué, be wo Padué, ke a pipwoééhe [ke ubwo a pwonimen]. 9 4.9 Ioane 3.16Weengi a bwo eânime Padué tenye: E nebé pa Naîn na te céiu nang, ne pwo a bwohemwo, beme nye mulie mu kon. 10 4.10 Roma 5.8−10; 1 Ioane 2.2A pwonime naa, ke time e uce âbé mu ko a bwo eânimenye ko Padué, kehe e âbé mu ko a bwo eânime Padué konye, ke e nebé pa Naîn me e *âpwailo beme pétaabwon ni ta pwo tenye.
11 Ni ju bééng, hemepie wonaa a bwo eânime Padué konye, ke wâé hemepie pieânimenye konye. 12 4.12 Ioane 1.18Te tice paceli e ali Padué, kehe mepie pieânimenye konye, ke e konye wo Padué, ke tidikenye ati a pwonimen ke a pipwoééhe ten†4.12 Tidikenye ati a pwonimen ke a pipwoééhe ten—Grek: Hején ne konye a pipwoééhe ten. Piwien ne he ni niide a tii 17 ke 18..
Genye mu ko Padué ke e mu konye
13 4.13 2 Korénit 1.22; 1 Ioane 3.24Genye temehi pie genye mu ko Padué, ke e mu konye, be e ne tenye a Jenen Iitihi ten. 14 Ke genye caa alihi‡4.14 Genye caa alihi—ai Geme caa alieng (wo Ioane me lépwo apostolo na lé ali Iésu he e mulie ne pwo bwohemwo)., ke *pajuujuhi pie e caa nebé pa Naîn wo Caa, beme e *celuimi a bwohemwo ati.
15 Wo paceli e pii beetihi pie, wo Iésu ke pa *Naî Padué, ke e ko Padué, ke wo Padué ke e kon. 16 Ke genye te temehi a pwonime Padué ne konye, ke genye céihi ne kon.
Be wo Padué, ke a pipwoééhe [ke ubwo a pwonimen]. Ke wo paceli e mulie ha a pipwoééhe, ke e ko Padué; ke wo Padué, ke e kon. 17 Ke me genye mu ko Padué, ke tidikenye ati a pwonimen ke a pipwoééhe ten, ke o time uce mwotikenye ha a Tan na e bo tauti ni apulie hen. Be a bwo mulie tenye pwo a bwohemwo ce, ke pwohewii a bwo mulie te Iésu. 18 Te tice mwoti ne ha a pipwoééhe, kehe e pwo me tieden a mwoti na a ju pipwoééhe. Hemepie mwotikenye, ke wonaa be genye ucéihi ace cuhinaado tenye§4.18 2e phrase—ai A bwo mwotikenye, ke pwohewiin heme nye pwocuhinaado.. Ke wo paceli mwotieng, ke te time e uce tidieng ati a pipwoééhe [te Padué].
Geé mulie ne ha a pipwoééhe
19 Ke wogenye, ke eânimenye te Padué, be weeng pana mi eânimen denye. 20 Hemepie e pii wo pace céiu pie, eânimen de Padué, ke me e tééti pa acéihi béén, ke wo panaa, ke pa agele. Be hemepie time uce eânimen de pa béén na e alieng, ke e bo woté ko ace bwopwonen me eânimen de Padué, na time e uce alieng? 21 4.21 Maréko 12.29−31Kehe weengi a patén na e ne tenye: Wo paceli eânimen de Padué, ke wâé heme eânimen mwo te pa béén.

- 1 Ioane
- <
- 4
- >

4:1 4.1 Mataio 7.15; 1 Tésalonik 5.21; 1 Ioane 2.18; 2 Ioane 7

*4:1 4.1 Ati ni pwooti na geé téne—ai Ati nina lé pii pie e kolé a Jenen Iitihi. Grek: Ati ni jenenaado.

4:2 4.2 1 Korénit 12.3

4:3 4.3 1 Ioane 2.18

†4:3 4.3 Pa apulie—ai Pa jenenaado.

4:4 4.4 Mataio 12.29; 1 Ioane 5.4−5

‡4:4 4.4 Ni péroféta agele—ai Ni jenenaado naa—ai Lépwo agele naa.

§4:4 4.4 Caatana—ai Pa Acubwoni Kériso. Grek: Pana e mu pwo a bwohemwo.

4:5 4.5−6 Ioane 8.47, 15.19

*4:6 4.6 Wogenye—ai Wogeme (wo Ioane me ati ni apostolo na lé pacémuni ni apulie ko a juuju).

4:9 4.9 Ioane 3.16

4:10 4.10 Roma 5.8−10; 1 Ioane 2.2

4:12 4.12 Ioane 1.18

†4:12 4.12 Tidikenye ati a pwonimen ke a pipwoééhe ten—Grek: Hején ne konye a pipwoééhe ten. Piwien ne he ni niide a tii 17 ke 18.

4:13 4.13 2 Korénit 1.22; 1 Ioane 3.24

‡4:14 4.14 Genye caa alihi—ai Geme caa alieng (wo Ioane me lépwo apostolo na lé ali Iésu he e mulie ne pwo bwohemwo).

§4:18 4.18 2e phrase—ai A bwo mwotikenye, ke pwohewiin heme nye pwocuhinaado.

4:21 4.21 Maréko 12.29−31

© 2017-2018 WBT