- Éféso
- <
- 6
- >

6
Ni ewa me lu nyaa me caa telé
1 6.1 Kolosé 3.20Wogewé ni ewa, ke wâé heme geé piténede lu nyaa me caa tewé. Weengaa ana me geé pwo, {be wogewé ni apulie te Padaame}. 2 6.2−3 Exode 20.12Be [caa te tii ne he ni tii iitihi pie]: Go paciiti lu nyaa me caa tem.Exode 20.12
Anaa, ke a bécéiuhe patén de Padué na pwo *adéihi hen. Be e pii pie, e bo ne [te lépwona lé piténedehi a patén naa]: 3 Ke o bwali, ke wâé a mulihem ne éni pwo bwohemwo.Exode 20.12
4 6.4 Psaume 78.4; Proverbes 22.6; Kolosé 3.21Wogewé lépwo caa te ewa*6.4 Lépwo caa te ewa—ai Ni nyaa me caa te ewa., ke geé nemwo pwo me lé okéé ne ni naîwé. Kehe wâé heme geé cilelé ehi, ke geé cihe ne kolé, ke pacémunilé. [Be weengaa ana me e pwo wo pa acéihi] ne ko Padué.
Lépwo eabwé me lépwo apihuô telé
5 6.5 Kolosé 3.22−23; Tit 2.9−10; 1 Pétéru 2.18Wogewé lépwona geé penem tice ja kon, ke wâé heme geé piténede lépwo apihuô tewé ne éni pwo bwohemwo. Ke geé paciitilé, ke geé pipwoeabwé telé ehi he ni ju pwonimewé, pwohewii a bwo pipwoeabwé tewé te Kériso.
6-7 Geé penem ehi, beme lé pipwodéén kowé [ati ne he ni naado]. Ke time uce é ne he ni benaamwon cehi, na lé alikewé hen. Kehe geé niimihi pie, geé penem me de Padaame, kehe time uce ni apulie. Be wogewé, ke ni eabwé te Kériso, kehe wâé me geé pwo ana nime Padué kon, na ati he ni pwonimewé.
8 6.8 2 Korénit 5.10; Kolosé 3.24−25Be wâé heme geé temehi pie, e bo muko pétaapwo ne ni cemenye wo Padaame, ko nina wâé na nye pwo. Piwien ne ko lépwo *apenem tice ja kon, ke é ati ne ko lépwo béén mwo†6.8 2e phrase—Esclave ou libre..
9 6.9 Roma 2.11; Kolosé 4.1Pwohewii ne mwo kowé, wogewé lépwo apihuô. Be wâé heme geé paciiti ni apenem dewé [ke me geé pwopweehi ne kolé]. Ke geé nemwo pwohuu telé. Be céiu pa apihuô tewé ati ne he miiden, na time uce pipwoinen ne ko ni apulie.
Naamuu pa tenye
10 É panebwénihi ne ko a bwopiinen pie: Wâé heme geé mwoiu ne he a junuu Padaame na junihe ubwo. 11 6.11 Roma 13.12; 2 Korénit 10.4Geé pé ati ni naamuu pa na e ne tewé wo Padué, beme o jan me geé cubwonihi ni huô te *Caatana na ta.
12 6.12 1 Pétéru 5.8−9Be time nye uce pwopa ne ko ni apulie. Kehe genye pipwopa me lépwo apihuô te ni duéé me ni iténaado [na time nye uce alilé ko ni naamiinye]. Nye pipwopa ne ko lépwo daame na pwojunuulé ha a melepiing he pipuwohe a miiden me a bwohemwo, na lé pihuô ne ko a bwohemwo ce.
13-14 6.14 Ésaïe 11.5, 59.17; 1 Tésalonik 5.8Ke é mu ko anaa [na é pii tewé pie]: Geé pé ati ni naamuu pa na e ne tewé wo Padué, beme o jan me geé cumang, he ni benaamwon na e tuie ne kowé a ta. Be, me nebwén a pa, ke geé o piwéden. Weengi‡6.13−14 Weengi… Grek: Geé pé… Piwien ne ko ati ni pétaapwo naamuu pa, ha a niide a tii 13−17. ni naamuu pa tenye:
Ni taihenanye: a juuju te Padué;
Ni epwén toki me bépwobwonihi ni bwaangenye: a mulie na *mwomwon ne he pwahamiin;
15 6.15 Roma 10.15 Ni dihibwaanye: a bwo cuwo ko pipatemehi nen denye a Pwooti Wâé na e pébé a péém;
16 Ni bépedinaado§6.16 Bépedinaado—Bouclier.: a céihi tenye ne ko Padué, na ati he ni naado. Ke nye pé téteda beme nye taunuhi ni duwele miû ko ni da na e nuô wo Caatana, pana ta nang.
17 6.17 Ébéru 4.12 Ni béwéihi ne ni puninye: a mulip na e ne tenye wo Padué, he e celuimikenye*6.17 A mulip na e ne tenye wo Padué, he e celuimikenye—Grek: A bwo celuimikenye.;
Ni teua tenye na e ne tenye na a *Jenen Iitihi: a pwooti te Padué.
18 6.18 Luka 18.1; Kolosé 4.2; 1 Tésalonik 5.17Geé tee ko pwoiitihi na [ati he ni piduaan me] ati he ni benaamwon, âcehi ni pihuô na e ne tewé na a Jenen Iitihi. Ke geé tee ûmiê, ke geé te cuwo ko pwoiitihi me de ati ni apulie te Padué.
19-20 6.19 Kolosé 4.3−4; 2 Tésalonik 3.1 6.20 2 Korénit 5.20; Filémon 1.9Geé pwoiitihi me dong, beme e ne tong a pwooti ten wo Padué. Be e pahedeéo, beme é pipatemehi te ati ni apulie a Pwooti Wâé na time lé uce temehi ânebun, be te e ha *aduwo. Ke weengaa a watihen na cieéo ko itihe toki ne éni he karépu. Ke anaa, na me geé pwoiitihi, beme time o uce piwâ jo me é tee cuwo ko pacihe ni apulie [ko Kériso].
Bépinelé
21-22 6.21 Apostolo 20.4; Kolosé 4.7−8; 2 Timoté 4.12É pahede Tichike lé céiikewé, beme e piuti tewé a jepule kong, ke me e pamwoiukewé. Wo panaa, ke pa ju béénye, ke pa eabwé na e te junihe piténede Padaame, he gemu pipenem ibu me weeng.
23 Wâé heme wo Padué Caa tenye, me Padaame Iésu Kériso, ke me lu ne tewé, ati ni acéihi béému, a péém me a pipwoééhe. Ke me lu picani tewé, me geé *cumang ne ha a céihi ne kolu†6.23 Dernière phrase—Grek: Me a céihi.. 24 É ile Padué pie, me e adéihi, ko a *pipwoééhe tice ja kon den, ati lépwona lé cumang ne ha a bwo eânimelé te Padaame Iésu Kériso.

- Éféso
- <
- 6
- >

6:1 6.1 Kolosé 3.20

6:2 6.2−3 Exode 20.12

6:4 6.4 Psaume 78.4; Proverbes 22.6; Kolosé 3.21

*6:4 6.4 Lépwo caa te ewa—ai Ni nyaa me caa te ewa.

6:5 6.5 Kolosé 3.22−23; Tit 2.9−10; 1 Pétéru 2.18

6:8 6.8 2 Korénit 5.10; Kolosé 3.24−25

†6:8 6.8 2e phrase—Esclave ou libre.

6:9 6.9 Roma 2.11; Kolosé 4.1

6:11 6.11 Roma 13.12; 2 Korénit 10.4

6:12 6.12 1 Pétéru 5.8−9

6:13-14 6.14 Ésaïe 11.5, 59.17; 1 Tésalonik 5.8

‡6:13-14 6.13−14 Weengi… Grek: Geé pé… Piwien ne ko ati ni pétaapwo naamuu pa, ha a niide a tii 13−17.

6:15 6.15 Roma 10.15

§6:16 6.16 Bépedinaado—Bouclier.

6:17 6.17 Ébéru 4.12

*6:17 6.17 A mulip na e ne tenye wo Padué, he e celuimikenye—Grek: A bwo celuimikenye.

6:18 6.18 Luka 18.1; Kolosé 4.2; 1 Tésalonik 5.17

6:19-20 6.19 Kolosé 4.3−4; 2 Tésalonik 3.1

6:19-20 6.20 2 Korénit 5.20; Filémon 1.9

6:21-22 6.21 Apostolo 20.4; Kolosé 4.7−8; 2 Timoté 4.12

†6:23 6.23 Dernière phrase—Grek: Me a céihi.

© 2017-2018 WBT