- 1 Timoté
- <
- 2
- >

2
A pwooti ko a bwo pwoiitihi
1 É mu ko ati ninaa, ke é pamwoiukewé [go Timoté, me ati ni acéihi] pie me geé pwoiitihi te Padué me de [lépwo acéihi bééwé me ati] ni apulie [mu he ni ju pwonimewé]. Geé ilehi kojaeng pie, me e pwo ce naado celi wâé me delé; ke geé pwo-olé ten ko ninaa. Weengaa kuti a junaado.
2 Geé pwoiitihi me de lépwo daame, [me lépwo apihuô, me lépwona piubwo jélé] me ati lépwona lé pipwahamiinye [ne he ni amu tenye]. Be me wonaa, ke genye mulie ha a péém. Ke genye o bo paciiti Padué, ke genye o engen ehi ati he ni bwomunen. 3 Weengaa kuti [a bwo pwoiitihi] na wâé heme genye pwo, be ana piwâénime Padué kon, pana e celuimikenye. 4 Be nimen me e *celuimi ni apulie ati, ke me [lé hegi ke] temehi a juuju [ko Iésu].
5 Be te céiu cehi Padué
[he ati ni apulie].
Ke te céiu cehi pa apipépwooti
hadeniinye me Padué:
ke wo Kériso Iésu.
Be e â pa apulie pwohewiikenye,
6 2.6 Roma 3.29−30; Galat 1.4ke e patupwo a mulihen,
beme e tuwo ati ni apulie
[koja a ta me a mele].
Weengaa ali e caa habwii
wo Padué
ha a tan na e caa te mi ne,
pie nimen me celuimi
ni apulie ati.
7 2.7 Apostolo 9.15; Galat 2.7−8; 2 Timoté 1.11Ke é mu ko anaa kuti, na e pahedeéo, beme pa apostolo ten me de lépwona time uce lépwo *Juif. Be e pahedeéo ngen, me é â pwopune telé, ke me é pacémunilé ko a pwooti na juuju [ko Iésu] na nye ko céihi ne kon. Ke heme é ko pii anaa, ke é te juuju, kehe time é uce gele!
Ni bwomu tenye heme nye pwoiitihi ibu
8 Weengi ana é huôhi: Ati he ni benaamwon, [heme geé pipitikewé ne he nii Padaame] ke wâé heme geé pwoiitihi ten. Ke geé necu a pipééle me a pitaacunaado. Ke me geé eti ni iwé da céii Padué, ke wâé heme geé pwo, mu he ni ju pwonimewé na wâé.
9 2.9 1 Pétéru 3.3−5Ke é huôhi ne te ni toomwo pie: [Heme geé pipitikewé ne he nii Padaame] ke wâé heme geé pipwocile a bwo cuwohe ni epwénewé, ke a bwo tuti ne ni puniwé, beme geé nemwo pihabwiikewé. Ke geé nemwo cuwohe ni epwén na junihe ubwo ni cuhin. Ke geé nemwo ne ni mwani megele, me ni perle. 10 2.10 1 Timoté 5.10Be a ju wâé te ê acéihi, ke e habwii ko ni penem den na wâé.
11-12 2.12 1 Korénit 14.34Wâé heme ni toomwo, ke me lé pwo me piwahin jélé, ke me lé te ju mu me lé tabemi a pune*2.11−12 Tabemi a pune—Wieli é ha a benaamwon de Paulo, ke hiwon ni toomwo na lé niimihi pie, pwo mwomwon delé me lé picihe hauli heme lé pitapitilé wo lépwo acéihi. Ke nimen me e pacuwohi a bwopwonen naa wo Paulo. É mu ko anaa, na e paciitihi kolé me lé cihe ne he ni puco te ni acéihi na e pihuô ne hen.. Be time é uce ne telé a mwomwon me lé pacémuni lépwo aiu, ai me lé pwohuu telé ne he nina lé pwo†2.11−12 Me lé pwohuu telé ne he nina lé pwo—ai Ke lé nemwo tahagéi a pwooti heme e cihe wo pa aiu.. 13 2.13 Genèse 2.7,21−22; 1 Korénit 11.8−9Be wo Padué, ke e mi tabuhi [pa aiu, wo] *Adamu; ke é alecehen, ke e bwo ne [ê toomwo na wo] Éva. 14 2.14 2 Korénit 11.3; Galat 3.1−6Ke time uce wo Adamu li e pihaamieng [na ali bwien, wo *Caatana]. Kehe wo êgi toomwo li e pihaamieng, ke time e uce ténedehi ni patén de Padué. 15 Kehe icehi ana o celuimi ni toomwo ne ha a bwo picile ewa telé‡2.15 Ne ha a bwo picile ewa telé—ai Heme lé hegi ehi ni penem delé, he lé cile ehi ni naîlé, ai É mu ko a bwo pituie te pali Cuwo ewa [Iésu]., hemepie lé tee mulie ha a mulie na wâé te Padué, ne ha a céihi, me a pipwoééhe, ke me lé pwo me piwahin jélé.

- 1 Timoté
- <
- 2
- >

2:6 2.6 Roma 3.29−30; Galat 1.4

2:7 2.7 Apostolo 9.15; Galat 2.7−8; 2 Timoté 1.11

2:9 2.9 1 Pétéru 3.3−5

2:10 2.10 1 Timoté 5.10

2:11-12 2.12 1 Korénit 14.34

*2:11-12 2.11−12 Tabemi a pune—Wieli é ha a benaamwon de Paulo, ke hiwon ni toomwo na lé niimihi pie, pwo mwomwon delé me lé picihe hauli heme lé pitapitilé wo lépwo acéihi. Ke nimen me e pacuwohi a bwopwonen naa wo Paulo. É mu ko anaa, na e paciitihi kolé me lé cihe ne he ni puco te ni acéihi na e pihuô ne hen.

†2:11-12 2.11−12 Me lé pwohuu telé ne he nina lé pwo—ai Ke lé nemwo tahagéi a pwooti heme e cihe wo pa aiu.

2:13 2.13 Genèse 2.7,21−22; 1 Korénit 11.8−9

2:14 2.14 2 Korénit 11.3; Galat 3.1−6

‡2:15 2.15 Ne ha a bwo picile ewa telé—ai Heme lé hegi ehi ni penem delé, he lé cile ehi ni naîlé, ai É mu ko a bwo pituie te pali Cuwo ewa [Iésu].

© 2017-2018 WBT