- Pii Beetihi
- <
- 18
- >

7 pwooti ko babulona &lt;ζ&gt;
18
(Pwahamii tii: 18)
1 É alecehe ninaa, ke é ali mwo pa céiu *âcélo na e opé mu he miiden, ke ne ten a junuun na ubwo. Ke pwéélang pitihi a bwohemwo *a wâé ten.
E tautieng wo Padué
1 &lt;ζ&gt; O tupwo Babulona
2 18.2−3 Ésaïe 13.21, 21.9, 34.11−14; Jérémie 50.39; Pii Beetihi 14.8Ke e toii da pie*18.2 Wieli a bécéiuhe pwooti ko Babulona, ke e mu ha a pwahamii tii 17.:
«E caa tupwo, e caa tupwo
ali pilehe *Babulona.
É jenaa, ke lé caa mu lang
ne ni iténaado.
Caa a ataduwo te ni jenen na ta,
ke ni toto meni na *mwiihi.
3 Be e pwo me lé ûdu
a tabe megele ten
na ati ni bele
ke ni daame pwo bwohemwo.
Ke lé pipule hauli me weeng.
Ke pwo naamuu
ni a-icu pwo bwohemwo
mu ko ni huô ten na ta.»
2 &lt;ζ&gt; Te junihe ubwo a cuhinaado ten
4 18.4 Ésaïe 48.20; Jérémie 50.8, 51.6,45; 2 Korénit 6.17Ke é téne a céiu pwocihe bé mu he miiden, na e pii pie:
«Go wie koja Babulona,
wogo a bele tong,
beme time go bo uce mu
he ni huô ten na ta,
ke me time go uce picani
ne he ni apwohi na ubwo
na é bo ne ten.
5 18.5 Genèse 18.20−21; Jérémie 51.9Éa, ni ta pwo ten,
ke pitahipwon die he miiden.
Ke wo Padué,
ke time e uce pineuhi
ni ta pwo ten.
6 18.6 Psaume 137.8; Jérémie 50.15,29; 2 Tésalonik 1.6Wâé heme pwocuhinaado ten
âcehi ati nina e pwo.
Ne ten aceli junihe ubwo
koja ana e pwo.
Paobaanihi a mwoûdu ten.
Be e ne a tabe megele ten
[beme e pwotahi ne ko ni bele].
Paobaanihi beme e te ûdu mwo
[ke me te nihe cunu nang kon].
7 18.7 Ésaïe 47.7−9Te nihe eânimen ko a wâé ten,
me ni naamuunaado.
Ne mwo ten ni picani,
me ni doole tahagéi.
Be e pipii den pie:
“É tebwo pwo a atebwo
he toomwo daame,
ke time é o uce depwele,
ke time o uce piwahin jo.”
8 18.8 Pii Beetihi 17.16É mu ko anaa,
ke weengi ni apwohi me den:
O tupwo ne huîin a mele,
ke a piwahin, ke a menele,
ha a tan na te céiu,
ke o éle nang ko a miû.
Éa, pwojunuu Padaame Padué
na e tautieng.»
Lé é niimieng ne ni apulie
3 &lt;ζ&gt; Lépwo daame
9 18.9−10 Ézékiel 26.17, 27.30−35Lépwo daame pwo bwohemwo, na lé pipule hauli me weeng, ke lé téele ne kon, mu ko ni naamuun na te junihe ubwo. Ke heme lé bo alihi a muu a miû na éle nang kon, ke lé bo é, ke pihemun ne ko a pwomwo ubwo naa. 10 Ke lé bo cuwo ité kojaeng, be bwo mwotilé ko ni picani na e mu hen. Ke lé bo pii pie:
«Mwoli Babulona!
Mwolihi a pwomwo ubwo!
Tanahi me tieeng†18.10 Tanahi me tieeng—Grek: Tautiko.,
ha a inetéale na te ju céiu!»
4 &lt;ζ&gt; Lépwo api-icu
11 18.11 Ézékiel 27.36Lé é niimieng, me pihemun wo lépwo api-icu éni pwo bwohemwo, be caa tice apulie celi me lé pwocuhi ni âicu telé. 12 18.12 Ézékiel 27.12,13,22[Be weeng na e mu pwocuhi ati ni naado] na te junihe ubwo ni cuhin, na lé mu icuhi:
Ni mwani megele, me ni mwani pwojo;
Ni péi na te junihe ubwo ni cuhin;
Ni toto mwaanu na te junihe wâé;
Ni ba-acuwo na ûde wâé;
Ni naado na pwo ko ni béokéé te ni éléphant‡18.12 Béokéé te ni éléphant—Défenses d’éléphant, Ivoire.;
Ni naado na pwo ko ba-acuwo;
Ni toki na mwoiu;
Ni péi na pwojo na te junihe wâé§18.12 Péi na pwojo na te junihe wâé—Marbre.;
13 Ni toto tabe ûde, me ni eti na ûde wâé;
Ni wie acuwo na ûde wâé heme nye cini;
Ni tabe megele, me géréén, me farine, me blé;
Ni paaci, me muto, me haricaan, me otuun;
Ni *apenem tice ja kon.
5 &lt;ζ&gt; Lépwo pwo mwani telé
14 Lé pii te a pwomwo ubwo wo lépwo a-icu pie:
«Ati ni âicu na nimem kon,
ke caa tieden mu pelem.
Ati ni naamuunaado na wâé,
ke caa tice dem kon.
Ati ninaa,
ke time go bo uce tooli mwo!»
15 18.15 Ézékiel 27.31,36Lépwo a-icu na pwo delé, ko a bwo icu ha a pwomwo ubwo naa, ke lé o cuwo ité kojaeng, ko ni bwo mwotilé ko ce picani celi e o mu hen, ke lé bo é me pihemun. 16 18.16 Pii Beetihi 17.4Ke lé bo pii pie:
«Mwoli Babulona!
Weeng na e cuwohe
ali mwaanu megele pun,
ke te junihe wâé,
ke ubwo a cuhin.
Ke oba nang ko mwani megele,
ke ni péi na pwomelaan.
17 18.17 Ésaïe 23.14; Ézékiel 27.27−29É he na te ju céiu inetéale,
ke te jan me tai tanahi
ati ni naamuunaado naa!»
6 &lt;ζ&gt; Lépwo a-engen pwo ong
Ati ni apihuô pwo ong, ke nina lé engen pwo ong, ke ni apenem, me lépwo awoli ikua, ke lé caa mu ité kojaeng.
18 18.18 Ézékiel 27.32É he lé alihi a muu a miû na éle nang kon, ke lé toii da pie: «Mwo te tice ace pwomwo ubwo celi pwohewii a pwomwo ubwo ce!»
19 18.19 Ézékiel 27.30−31Ke lé o é me pihemun, ke lé tahi muu pule ne he ni punilé [ko ni bwo téé jélé]. Ke lé o wiikau ko pii pie:
«Mwoli Babulona!
Mwolihi a pwomwo ubwo naa,
be te junihe pwo naamuu
ati nina pwo ni ongelé he jié.
Ke é he na te ju céiu inetéale,
ke tanahi ati ninaa!»
20 18.20 Deutéronome 32.43; Ésaïe 44.23; Jérémie 51.48Miiden, go pipwodéén!
Caa tanahi a pwomwo ubwo!
Geé pipwodéén mwo,
wogewé ni apulie te Padué,
ni *apostolo, ke ni péroféta!
Éa, be e caa tautieng wo Padué
ko ni ta na e pwo tewé.
Bénebwéne pwooti kon
7 &lt;ζ&gt; O time bo uce alieng mwo
21 18.21 Jérémie 51.63−64; Ézékiel 26.21Ke é ali pa âcélo na te junihe pwojunuun, na e pé a péi na te junihe ubwo*18.21 A péi na te junihe ubwo—A bwopiinen he pwo grek pie: Pwohewii ace paaeete celi ubwo. Omehi a déme mwohaii olive ha awieme tii., ke e tahi ne he jié, ke e pii pie: «O wonaa ace bwo pabetii Babulona, a pwomwo na te junihe ubwo, ke o tahi taabwonieng. Ke time genye bo uce alieng mwo. 22 18.22 Ésaïe 24.8; Ézékiel 26.13Ke time genye bo uce téne mwo, ce pati gitar, me ce pwocuu oopwé, me ce pwocuu tutu. O te tice pace apenem ko ba-acuwo me toki celi te ju céiu nang. Ke time genye bo uce téne mwo ce tihi bécemeii blé. 23 18.23 Jérémie 7.34, 16.9, 25.10Ke o caa time bo uce pwéélang mwo ce miû lang. Ke o caa time genye uce téne mwo ce pwocihe te pa apiaten me ê mwoden.
«[O pé kojako, go Babulona, ati ninaa, watihen ni huô tem na ta.] Be go pwohewii ni toomwo apwodooki†18.23 Go pwohewii ni toomwo apwodooki—Wieli a ocine ko a bwo ubwo ne ni pwonime ni apulie, ke ni bwo ne jéilé ne ko Padué.. Be lé pwo me lé pipatieden ati ni bele wo lépwo a-icu tem, na caa junihe piubwo jélé ne pwo a bwohemwo ati.
24 18.24 Jérémie 51.49; Pii Beetihi 17.6«A céiu mwo, ke tée ne pelem a cewéhe ni péroféta, ke a cewéhe mwo ni apulie te Padué, ke ati nina taunulé ne pwo bwohemwo‡18.24 Wieli a pwooti te Ioane, pana e tii a tii ce, ai wieli a behi pwooti te pa âcélo..»

- Pii Beetihi
- <
- 18
- >

18:2 18.2−3 Ésaïe 13.21, 21.9, 34.11−14; Jérémie 50.39; Pii Beetihi 14.8

*18:2 18.2 Wieli a bécéiuhe pwooti ko Babulona, ke e mu ha a pwahamii tii 17.

18:4 18.4 Ésaïe 48.20; Jérémie 50.8, 51.6,45; 2 Korénit 6.17

18:5 18.5 Genèse 18.20−21; Jérémie 51.9

18:6 18.6 Psaume 137.8; Jérémie 50.15,29; 2 Tésalonik 1.6

18:7 18.7 Ésaïe 47.7−9

18:8 18.8 Pii Beetihi 17.16

18:9 18.9−10 Ézékiel 26.17, 27.30−35

†18:10 18.10 Tanahi me tieeng—Grek: Tautiko.

18:11 18.11 Ézékiel 27.36

18:12 18.12 Ézékiel 27.12,13,22

‡18:12 18.12 Béokéé te ni éléphant—Défenses d’éléphant, Ivoire.

§18:12 18.12 Péi na pwojo na te junihe wâé—Marbre.

18:15 18.15 Ézékiel 27.31,36

18:16 18.16 Pii Beetihi 17.4

18:17 18.17 Ésaïe 23.14; Ézékiel 27.27−29

18:18 18.18 Ézékiel 27.32

18:19 18.19 Ézékiel 27.30−31

18:20 18.20 Deutéronome 32.43; Ésaïe 44.23; Jérémie 51.48

18:21 18.21 Jérémie 51.63−64; Ézékiel 26.21

*18:21 18.21 A péi na te junihe ubwo—A bwopiinen he pwo grek pie: Pwohewii ace paaeete celi ubwo. Omehi a déme mwohaii olive ha awieme tii.

18:22 18.22 Ésaïe 24.8; Ézékiel 26.13

18:23 18.23 Jérémie 7.34, 16.9, 25.10

†18:23 18.23 Go pwohewii ni toomwo apwodooki—Wieli a ocine ko a bwo ubwo ne ni pwonime ni apulie, ke ni bwo ne jéilé ne ko Padué.

18:24 18.24 Jérémie 51.49; Pii Beetihi 17.6

‡18:24 18.24 Wieli a pwooti te Ioane, pana e tii a tii ce, ai wieli a behi pwooti te pa âcélo.

© 2017-2018 WBT