- Pii Beetihi
- <
- 3
- >

3
5 &lt;α&gt; Te ni acéihi ne Sarde
1 3.1 Pii Beetihi 1.4,16[Ke e pii tong mwo wo pa *Nahi Apulie pie]: «Go tii nge céii pa âcélo*3.1 Pa âcélo—ai Pa apihuô. Piwien ne ha a niide a tii 7 me 14. Omehi note ko Pii Beetihi 1.20. te ni acéihi ne Sarde, pie:
«Weengi a pwooti tong, woéo na e tidiéo [na a junuu a *Jenen Iitihi, na e pwohewii] ni 7 jenen [ne ha a bwo hején nang]; ke dong mwo ni 7 ceni. Ke é pii tewé pie:
«É caa temehi ni mulihewé, me ni penem dewé. É téne a pwooti kowé, pie geé teko ûmiê, kehe icehi ana geé caa mele. 2 Ke é alihi pie, ni huô tewé, ke time uce wâé te Padué Caa tong. É mu ko anaa, na é pii tewé pie: Geé cuwoda! Ke geé pamwoiuhi a cuwo nehinaado na wâé na mwo te e pelewé. Be koli geé bwobe ju mele.
3 3.3 Mataio 24.43−44; 1 Tésalonik 5.2; Pii Beetihi 2.5, 16.15«Geé pininim, ke geé bitekewé! Ke geé niimihi ni pwooti, na geé caa téne ke hegi. Ke geé piténedehi! Be koli é âbé pwohewii pa abune. Be time geé o uce temehi ace benaamwon celi é o tookewé hen.
4 3.4 Jude 1.23«Kehe céiu cehi ana pwo ni béén mu kowé, mu Sarde, na time lé uce pwo me tooli ni epwénelé; na wâé tong ni mulihelé. Ke é bo ne telé ni epwén pwojo na mwo wâé. Ke geme bo piengen ibu.
5 3.5 Exode 32.32−33; Mataio 10.32; Luka 10.2, 12.8«Be lépwona lé piwéden [koja a ta] ke lé o cuwohe ce epwén pwojo celi wonaa, ke time é o uce ciitili ni niilé, mu ha a tii ko ni apulie na lé bo hegi *a ju mulip dieli mwo†3.5 Tii ko ni apulie na lé bo hegi a ju mulip dieli mwo—Grek: Tii ko a mulip. Omehi Filipi 4.3.. Ke é bo pipatemehi, ne he pwahamii Caa tong me ni *âcélo ten, pie, ni apulie tong.
6 «Wo paceli pwo ce pwojéénen, ke wâé heme e téne ana e pii na a Jenen Iitihi te ni acéihi!»
6 &lt;α&gt; Te ni acéihi ne Filadelfi
7 3.7 Ésaïe 22.22[Ke e pii tong mwo wo pa Nahi Apulie pie]: «Go tii nge céii pa âcélo te ni acéihi ne Filadelfi pie:
«Weengi a pwooti tong, woéo pana é iitihi, ke é juuju. Woéo pana é pé a kilé ko a pwodaame te *Davita‡3.7 Pana é pé a kilé ko a pwodaame te Davita—A bwopiinen pie, pana pwo mwomwon den me e pihuôhi a pwomwo he daame ne he nii pa daame. Omehi Ésaïe 22.22. A pwodaame te Davita, ke a pwodaame te pa Mesia.. Woéo pana é tehi§3.7 Woéo pana é tehi… A bwopiinen pie, e pihuô ne ko ati ni naado wo Kériso, ke e te pacuwohi ana nimen kon. Te tice aceli jan me e cubwonieng., ke o te tice paceli jan ne kon me e capuhi; ke me é capuhi, ke o te tice paceli jan ne kon me e tehi. Ke é pii tewé pie:
8 3.8 1 Korénit 16.9«É caa temehi ni mulihewé, me ni penem dewé. Te junihe tice niihewé, me junuuwé, kehe icehi ana geé te piténedehi ni pwooti tong. Ke time geé uce téétihi a niing. Geé téne, be é caa ne he pwahamiiwé a pwaaden, ke te tice paceli me e capuhi.
9 3.9 Ésaïe 45.14, 49.23, 60.14; Pii Beetihi 2.9«Pwo ni béén mu pelewé, na lé pii pie, lépwo *Juif. Kehe icehi ana time uce lépwo Juif, be lépwo apulie te *Caatana. Ke é bo pwo me lé tidihi jililé he pwahamiiwé. Ke lé o te temehi pie te junihe eânimung dewé.
10 3.10 Luka 21.19; 2 Timoté 2.12«Be geé te piténedehi ni pwooti tong, beme geé cumang! Ke é mu ko anaa, ke é bo wéikewé, he ni tan ko téé me picani. He ni tan naa, ke o tacebwéni ati ni apulie pwo bwohemwo.
11 «Kehe icehi ana geé te ûmiê! [Be koli é bo patéetikewé.] Kehe geé imwi mangihi ni wâé [na e he ni pwonimewé]. Be koli bo pé kojakewé ni cemewé.
12 3.12 Ésaïe 62.2, 65.15; Pii Beetihi 14.1, 21.2«Wo lépwona lé piwéden [koja a ta] ke é bo pwo me lé amwo ha a *mwaiitihi te Padué Caa tong. Ke lé o te mu lang dieli mwo. Ke é bo tii ne kolé a nii Padué Caa tong, ke a nii a pwomwo ubwo te Padué Caa tong: a *Iérusaléma na mwo coho, na e opé mu he miiden, pele Padué. Ke é bo tii mwo, ne kolé, a niing na mwo coho.
13 «Wo paceli pwo ce pwojéénen, ke wâé heme e téne ana e pii na a Jenen Iitihi te ni acéihi!»
7 &lt;α&gt; Te ni acéihi ne Laodicé
14 [Ke e pii tong mwo wo pa Nahi Apulie pie]: «Go tii nge céii pa âcélo te ni acéihi ne Laodicé pie:
«Weengi a pwooti tong, woéo pana pii kong pie ‘Amen, ke Wâé heme wonaa’. Woéo kuti na é pii beeti Padué ha a juuju. Ke woéo pa atabuhi ko ati ni naado na e pwo wo Padué. Ke é pii tewé pie:
15-16 3.15 Roma 12.11«É caa temehi ni mulihewé, me ni penem dewé. [Time geé uce pipwoeabwé tong, ati he ni pwonimewé.] Kehe te ju cuniê gewé. Ke geé pipwocile, be koli é bo unyehikewé!
17 3.17 Luka 12.21; 1 Korénit 4.8«Geé pipii dewé pie, te junihe hiwon ni naamuuwé me ni mwani tewé, ke te tice ace céiu naado celi tieden kojakewé.
«Kehe icehi ana tice tewé, be time geé uce alihi temehi pie, te junihe pwoééhewé! Be te ju tice ace cuwo naamuuwé, ke bwi gewé, ke tice mwaanu kowé!
18 3.18 Ésaïe 55.1; Pii Beetihi 4.4«Ke é pii tewé pie: Wâé heme geé pwocuhin, kojaéo, ni mwani megele na cini ne pwo miû, na te junihe pwomelaan, ke te tice alili hen, ke ubwo a cuhin. Ke o pwo naamuuwé, ne he pwahamii Padué. Ke geé pwocuhi ce epwén celi te junihe pwojo, me geé cuwohen. Be me wonaa, ke o time bo uce tanim gewé ko a bwo tice mwaanu kowé. Ke geé pwocuhin kojaéo, ce etihe naamiiwé, beme geé o niê ehi.
19 3.19 1 Korénit 11.32; Ébéru 12.6; Pii Beetihi 2.5«É ne pune ke é pwocuhinaado te lépwo apulie na te junihe eânimung delé. Ke é mu ko anaa, ke geé ûmiê, ke geé pininim, ke geé bitekewé. Ke geé taatééhi ni mulihewé!
20 3.20 Ioane 14.23«Be é cuwo he pomwa, ke é cii. Ke mepie e téne a pating wo pace céiu apulie, ke me e tehi ne tong, ke é o taa céiieng, me gemu piwiinaado ibu!
21 «Wo lépwona lé piwéden [koja a ta] ke é bo pwo me lé tebwo pwohewiiéo, ne pwo a atebwo tong. Be é caa piwéden, ke gemu caa tebwo pwo a atebwo he daame me Caa tong. 22 Wo paceli pwo ce pwojéénen, ke wâé heme e téne ana e pii na a Jenen Iitihi te ni acéihi.»

- Pii Beetihi
- <
- 3
- >

3:1 3.1 Pii Beetihi 1.4,16

*3:1 3.1 Pa âcélo—ai Pa apihuô. Piwien ne ha a niide a tii 7 me 14. Omehi note ko Pii Beetihi 1.20.

3:3 3.3 Mataio 24.43−44; 1 Tésalonik 5.2; Pii Beetihi 2.5, 16.15

3:4 3.4 Jude 1.23

3:5 3.5 Exode 32.32−33; Mataio 10.32; Luka 10.2, 12.8

†3:5 3.5 Tii ko ni apulie na lé bo hegi a ju mulip dieli mwo—Grek: Tii ko a mulip. Omehi Filipi 4.3.

3:7 3.7 Ésaïe 22.22

‡3:7 3.7 Pana é pé a kilé ko a pwodaame te Davita—A bwopiinen pie, pana pwo mwomwon den me e pihuôhi a pwomwo he daame ne he nii pa daame. Omehi Ésaïe 22.22. A pwodaame te Davita, ke a pwodaame te pa Mesia.

§3:7 3.7 Woéo pana é tehi… A bwopiinen pie, e pihuô ne ko ati ni naado wo Kériso, ke e te pacuwohi ana nimen kon. Te tice aceli jan me e cubwonieng.

3:8 3.8 1 Korénit 16.9

3:9 3.9 Ésaïe 45.14, 49.23, 60.14; Pii Beetihi 2.9

3:10 3.10 Luka 21.19; 2 Timoté 2.12

3:12 3.12 Ésaïe 62.2, 65.15; Pii Beetihi 14.1, 21.2

3:15-16 3.15 Roma 12.11

3:17 3.17 Luka 12.21; 1 Korénit 4.8

3:18 3.18 Ésaïe 55.1; Pii Beetihi 4.4

3:19 3.19 1 Korénit 11.32; Ébéru 12.6; Pii Beetihi 2.5

3:20 3.20 Ioane 14.23

© 2017-2018 WBT