- Cang
- <
- 5
- >

5
Geé bo mu he ni picani!
1 Wogewé lépwona pwo dewé, wâé heme geé te nihe é me ubwo, wonaa mu ko ni picani na e o bo tuie ne kowé! 2 5.2 Mataio 6.19Be o muti ni dewé, ke lé o wii ni epwénewé ne ni ma. 3 Ke o paale ni mwani tewé, ke lé bo cihe da me pipé ne kowé. Ke bo wii a ééwé, pwohewii ne ko a miû. Be geé caa taineibuhi ni mwani bépwo na a bwohemwo ce na o bo tieden*5.3 Dernière phrase—ai Geé tai ne ko a bénebwéne Tan [na e bo tauti ni apulie hen wo Padué].! 4 5.4 Deutéronome 24.14−15Ke time geé uce pwocuhi lépwo apenem dewé, ke lé tee ilehi kojakewé a cuhilé. Ke e téne wo Padaame, pana te junihe pwojunuun ne ko ati ni naado.
5 5.5 Luka 16.25Geé mulie ne pwo a bwohemwo ha a tuume tewé ne ko ni naamuuwé. Geé te pwo nina te nimewé kon. Geé te junihe wiinaado ehi, heme ko pwo ni apulie na lé metihi menele†5.5 Dernière phrase—ai Geé pwohewii ni wota na cile me géréén ânebuhe a bwo taunuhi nen me wii.. 6 Ke geé caa ne a cuhinaado te pana mwomwon nang‡5.6 Pana mwomwon nang—Ocine ko ati nina pwoééhelé, na pwocoon me lé pipwopailé., die ko a bwo taunueng, ke time e uce pipwopain.
Bénebwéne pwooti
Geé cumang ne he ni picani
7 5.7 Deutéronome 11.14; Jérémie 5.24Ni bééng, geé cumang heme geé ucéihi a bwo mwojuia mwobé te Padaame. Be wo pa apenem ko âdaanu, ke e ucéihi a benaamwon ko tii âdaanu, ke e ucéihi die ha a bwo tuie te ni bécéiuhe ute, ke ni bénebwéne ute§5.7 Ni bécéiuhe ute, ke ni bénebwéne ute—Pwo lupwo benaamwon ha a jo na céiu ko a ute ne Isaraéla.. 8 5.8 Roma 13.11−12; 1 Pétéru 4.7Ke wogewé mwo, me mu mang ni pwonimewé heme geé ucéihi, be o caa e mwonu a bwo âbé te Padaame.
9 Geé nemwo pipii lépwo béén, beme time e uce tautikewé wo Padué: Be neko pa atautinaado he e caa ko cuwo he pomwa! 10 Ni bééng, geé pipwohewii lépwo *péroféta na lé cihe ne he nii Padaame. Be lé te cumang ne he ni picani.
11 5.11 Exode 34.6; Job 1.21−22, 2.10; Psaume 103.8Genye pii pie, lé pituume ne nina lé mu he ni picani. Be geé caa te temehi a jepule ko a bwo uca te Job, ke geé caa te temehi ni *adéihi na e ne ten alecehen wo Padaame. Be wo Padaame, ke te junihe wâé nang, ke e pipwoééhenye.
12 5.12 Mataio 5.34−37Ni bééng, geé nemwo *piapwo da he a miiden, ai a bwohemwo, ai é ne ko ace céiu piapwo. Kehe me geé pii pie «éa», ke te éa, ke me geé pii pie «ûhu», ke te ûhu, beme time e uce tautikewé wo Padué.
A pwopwoiitihi te pa acéihi
13 Kona e mu he ni picani wo pace pibééwé? Wâé heme e pwoiitihi. Pwo paceli e pituume? Wâé heme e pwonyebi, beme e pipaunu Padaame. 14 5.14 Maréko 6.13Pwo pace mu hadeniiwé celi cunu nang? Ke wâé heme e tode lépwo apihuô te ni acéihi, beme lé pwoiitihi ne kon, heme lé ko ne huîin a huile*5.14 Lé ko ne huîin a huile—Wo lépwo Juif, ke lé puu lépwona cunu jélé ko duhi olive heme lé pwoiitihi telé. ne he nii Padaame.
15 5.15 Maréko 16.18Be a pwoiitihi ne ha a céihi, ke o bo celuimi pana cunu nang, ke e bo pwo me wâé nang†5.15 Me wâé nang—Grek: Me e cuwoda mwo. wo Padaame. Ke é hemepie e pwo celi ta, ke e bo pineueng wo Padué.
16 Geé pipii tewé nina geé pwo na ta, ke geé pipwoiitihi ne kowé, beme wâé gewé mu he ni cunu kowé. Be a pwoiitihi te pana mwomwon nang, ke te junihe pwo a junuun.
17 5.17 1 Rois 17.1, 18.1Wo *Élia [pa péroféta ânebun] ke pa apulie pwohewiikenye. Ke e te junihe pwoiitihi beme time e uce ute, ke time uce ute ne pwo a bwohemwo, he na 3 ni jo ke 6 ni wole. 18 5.18 1 Rois 18.42−45Ke é alecehen, ke e pwoiitihi mwo, ke te ute kuti, ke [te wâé mwo] a bwohemwo, ke pwo mwo ni âdaanu.
Pé mwobé lépwo bééwé
19 5.19 Galat 6.1Ni bééng, hemepie pwo pace mu hadeniiwé celi e caa junihe â ité koja a juuju, ke me e pééeng mwobé wo pace céiu. 20 5.20 Proverbes 10.12; 1 Pétéru 4.8Ke me geé temehi pie: Pana e bo pé mwobé pana e pipatieden, ke e bo celuimi a mulihen mu ha amele, ke wo Padué, ke e bo pétaabwon ati ni ta pwo ten‡5.20 Ati ni ta pwo ten—Grek: Hiwon ni ta pwo..

- Cang
- <
- 5
- >

5:2 5.2 Mataio 6.19

*5:3 5.3 Dernière phrase—ai Geé tai ne ko a bénebwéne Tan [na e bo tauti ni apulie hen wo Padué].

5:4 5.4 Deutéronome 24.14−15

5:5 5.5 Luka 16.25

†5:5 5.5 Dernière phrase—ai Geé pwohewii ni wota na cile me géréén ânebuhe a bwo taunuhi nen me wii.

‡5:6 5.6 Pana mwomwon nang—Ocine ko ati nina pwoééhelé, na pwocoon me lé pipwopailé.

5:7 5.7 Deutéronome 11.14; Jérémie 5.24

§5:7 5.7 Ni bécéiuhe ute, ke ni bénebwéne ute—Pwo lupwo benaamwon ha a jo na céiu ko a ute ne Isaraéla.

5:8 5.8 Roma 13.11−12; 1 Pétéru 4.7

5:11 5.11 Exode 34.6; Job 1.21−22, 2.10; Psaume 103.8

5:12 5.12 Mataio 5.34−37

5:14 5.14 Maréko 6.13

*5:14 5.14 Lé ko ne huîin a huile—Wo lépwo Juif, ke lé puu lépwona cunu jélé ko duhi olive heme lé pwoiitihi telé.

5:15 5.15 Maréko 16.18

†5:15 5.15 Me wâé nang—Grek: Me e cuwoda mwo.

5:17 5.17 1 Rois 17.1, 18.1

5:18 5.18 1 Rois 18.42−45

5:19 5.19 Galat 6.1

5:20 5.20 Proverbes 10.12; 1 Pétéru 4.8

‡5:20 5.20 Ati ni ta pwo ten—Grek: Hiwon ni ta pwo.

© 2017-2018 WBT