- Ioane
- <
- 7
- >

7
E taa Iérusaléma ne ko a pipwodéén
1 7.1 Ioane 5.18Alecehe anaa, ke e engen ati ha amu Galilé wo Iésu, be time uce nimen me e â *Judé, be lé hane me lé taunueng ne ni apihuô juif.
2 7.2 Lévitique 23.34Ke caa e mwonu a *tan ko pipwodéén de ni *Juif ko Mwa mwaanu*7.2 Tan ko…Mwa mwaanu—Fête des huttes. Omehi mwo a Tan ubwo ne ha a Niinaado (Vocabulaire) ha anebwén ko a tii.. 3 Ke lé pii te Iésu ne ni âjiénen pie: «Go engen mu éni, ke go â Judé, beme lé alihi ne ni apulie tem ni naado na go pwo. 4 Te tice paceli e penem ha aduwo, heme nimen me lé temehieng. Go pwo ni naado na ubwo, ke go pihabwiiko ne te ni apulie!»
5 7.5 Apostolo 1.14Be ni âjiénen mwo, ke time lé uce ju téele céihi ne kon.
Time uce téele a benaamwon dong
6 Ke e pii telé wo Iésu pie: «Time e uce téele tuie a benaamwon dong. Kehe wogewé, ke te é ati he ni benaamwon. 7 Te tice watihen me lé téétikewé ne ni apulie, kehe woéo, ke lé téétiéo, be é te cuwo ko pii beetihi ni naado na ta na lé pwo. 8 Geé taa wogewé, ne ko a *pipwodéén naa. Kehe woéo, ke time é o uce téele taa, be time e uce téele tuie a benaamwon dong.»
9 Ke me e pii telé anaa, ke e mwo te mu Galilé.
10 Kehe icehi ana me lé caa taa wo lépwo âjiénen ne ko a pipwodéén, ke e bwo te pitaa céilé wo Iésu, kehe icehi ana time e uce pihabwiieng.
Lé haneeng ni apihuô juif
11 Ni apihuô juif, ke lé haneeng ha a benaamwon ko a pipwodéén, ke lé tahimwohi pie: «He e wé naa?» 12 Lé te nihe picihe kon ne ni apulie. Ke lé pii ne ni béén pie: «Pa apulie na wâé nang.» Ke ni béén, ke lé pii pie: «Ûhu! E pwo me lé pipatieden ne ni apulie.» 13 Ke te tice paceli e cihe pwaatihi ne kon, be mwotilé ko lépwo apihuô juif.
E pihabwiieng ke e pipune
14 Ha awieme a pipwodéén, ke e taa ha a *mwaiitihi wo Iésu. Ke e pacémunilé.
15 7.15 Mataio 13.54; Luka 2.47Lé te nihe téele ne ni apihuô juif, ke lé pii pie: «He e woté ace bwo temehi nen den ni patén, he time e uce cémun?»
E pahedeéo wo Padué
16 7.16 Ioane 12.49, 14.10Ke e hegi ne telé wo Iésu pie: «Ni pune, ke time uce é mu kong, kehe é mu ko pana e neéo bé. 17 Hemepie nime pace apulie me e pwo nina nime Padué kon, ke e o te temehi pie ni pune naa, ke e âbé mu ko Padué, ai e âbé mu kong. 18 7.18 Ioane 8.50Wo pana e te picihe mu kon, ke e hane me lé pipaunueng. Ke wo pana e hane me lé pipaunu pana e neeng bé, ke e mwomwon, ke te tice gele kon.»
Wâé heme geé tauti ne ha a mwomwon
19 7.19 Apostolo 7.53; Roma 2.21−24«Kona time e uce ne tewé ni patén wo *Moosé? Ke te tice paceli e âcehi ni patén mu kowé. Ade ace watihen me nimewé me geé taunuéo?»
20 7.20 Ioane 8.48, 10.20Ke lé hegi ne ten pie: «E kom a iténaado! He woo paceli e hane me e taunuko?»
21 Ke e hegi ne telé wo Iésu pie: «É pwo a penem na te ju céiu [ha a *tan iitihi] ke geé tai téetihi. 22 7.22 Genèse 17.9−13; Lévitique 12.3Ke wogewé mwo, [ke geé te penem mwo] ha a tan iitihi, be geé *pwotegoop te pa ewa aiu, âcehi ni *patén de Moosé. Kehe time e uce âbé mu ko Moosé na a tegoop, be e te âbé mu ko ni watihenye ânebuhen. 23 7.23 Ioane 5.8−10,16É ha a tan iitihi, ke geé pwotegoop te pa ewa aiu, beme time geé uce caada ni patén. Woéo, ke é ha a tan iitihi, ke é pwo me wâé pa apulie. Ke geé okéé ne kong kona woté? 24 Geé nemwo tauti ni naado ne ha a bwo alihi nen. Kehe geé tauti ne ha a mwomwon.»
Wieli pa Mesia wo Iésu?
25 Lé pii ne ni béé apulie mu *Iérusaléma pie: «He time uce wo pali lé hane me lé taunueng? 26 Geé alihi! Be e cihe ânebuhe ni apulie! Te tice paceli e cihe ten. Wieli ni apihuô tenye, ke lé caa temehi pie weeng pa *Mesia? 27 7.27 Ioane 7.41, 9.29Kehe wo pa apulie ce, ke genye te temehi he na e âbé mulang. Kehe wo Kériso, ke mepie e tuie, ke te tice paceli e temehi he celi e âbé mulang†7.27 Lé pipweéo wo lépwo apulie naa, be li e pii beetihi wo Miché pa péroféta pie, wo pa Mesia, ke e bo âbé mu Bétéléma. Omehi a niide a tii 42, me Miché 5.1 me Mataio 2.6..»
28 7.28 Mataio 11.27; Ioane 8.55É ha a benaamwon naa, he e mwo ko pipune ne *huâ iitihi wo Iésu, ke e cihe me ubwo, ke e pii telé pie: «Geé te temehiéo. Ke geé te temehi he na é âbé mulang. Time é uce piâbé mu kong, kehe a juuju [a pwooti te] pana e neéo bé. Ke time geé uce temehieng. 29 Woéo, ke é te temehieng, be é âbé mu kon, ke weeng na e neéo bé.»
30 7.30 Ioane 7.44Lé hane beme lé imwieng, kehe te tice bwopwonen, be time e uce téele tuie a benaamwon den.
31 Hiwon ni apulie na lé céihi ne kon, ke lé pii pie: «Hemepie e tuie wo pa Mesia, ke he o te hiwon ce inenaado celi pwojunuun celi e pwo koja pa apulie ce?»
Lé hane ace bwopwonen me lé imwi Iésu
32 Ni *Farasaio, ke lé téne ni apulie he lé ko pii éwaan kon. Ke lé piténelé me ni caa te lépwo *apwoâpwailo, beme lé pahede ni awéihi mwaiitihi me lé imwieng.
33 Ke e pii telé wo Iésu pie: «É o mwo mu pelewé ha a benaamwon ce, ke é alecehen, ke é o caa âmwo too pana e neéo bé. 34 7.34 Ioane 8.21, 13.36Geé bo haneéo, ke time geé o uce tooéo, be pwocoon me geé â he na é â lang.»
35 Ke lé pitahimwolé ne ni Juif pie: «He e o â wé? Ha ace céiu duaan celi me time genye o uce tooeng hen? Pele ni Juif na lé mulie hadenii lépwona time uce lépwo Juif? He e o picaalé? 36 E pii tenye pie: “Geé bo haneéo, ke time geé o uce tooéo, be pwocoon me geé â he na é â lang.” Ke he a bwopiinen pie woté ni pwooti naa?»
É ne tewé a tabe ko a mulip
37 7.37 Lévitique 23.36; Ésaïe 55.1; Ioane 4.14Caa tuie a bénebwéne tan ko a pipwodéén, a tan na nihe pipwonaado ne kon. Ke e cuwoda wo Iésu, ke e toii pie: «Mepie pwo paceli nimen me e ûdu, ke jan me e âbé céiiéo, ke me e ûdu. 38 7.38 Ésaïe 58.11Ke wo paceli e céihi ne kong, ke o bo téte he pwonimen a éémwa. Ke a tabe naa, ke e ne a mulip. Genye pine anaa ne he ni tii iitihi.»
39 7.39 Ioane 16.7, 20.22; Apostolo 2.4E pii anaa ne ko a *Jenen Iitihi, na me lé bo hegi ne nina lé céihi ne kon. É ha a benaamwon naa, ke mwo time e uce téele âbé na a Jenen Iitihi, be mwo time e uce téele hegi *a wâé ten wo Iésu.
Time lé uce piténelé ne ni apulie mu ko Iésu
40 7.40 Ioane 6.14É he lé téne ni pwooti te Iésu, ke lé pii ne ni béén pie: «A juuju pie te weeng kuti pa Péroféta!»
41 7.41 Ioane 1.46Ke lé pii mwo ne ni béén pie: «Weeng pali Mesia!» Kehe pwo ni béén na lé pii pie: «He te é mu Galilé he celi me e âbé mulang wo pa Mesia? Ûhu! 42 7.42 2 Samuel 7.12; Psaume 89.4−5; Miché 5.1−2Be nye pine ne he ni tii iitihi pie, wo pali Mesia, ke e wie mu ko a pwomwoiu te *Davita. Ke e o âbé mu Bétéléma, a mwopopwaalé te Davita‡7.42 Time e uce temehi pie, wo Iésu, ke e pituie ne Bétéléma..»
43 É mu ko Iésu, ke time lé uce piténelé ne ni apulie. 44 Ke nime ni béén me lé imwieng, kehe te tice bwopwonen.
Time lé uce céihi wo lépwo apihuô
45 É he lé âmwobé ne ni awéihi mwaiitihi, ke lé tahimwolé wo lépwo caa te ni apwoâpwailo me ni Farasaio pie: «He time geé uce pébé Iésu be woté?»
46 7.46 Maréko 1.22Ke lé hegi ne ni awéihi mwaiitihi pie: «Te tice pace apulie celi e cihe pwohewii pa apulie ce!»
47 Ke lé pii telé ne ni Farasaio pie: «Wogewé mwo, ke e te pahaulikewé mwo! 48 7.48 Ioane 12.42Be te tice pace apihuô, ke te tice pace Farasaio celi e céihi ne kon! 49 Kehe ni apulie ce [ke te tice aceli lé temehi]! Ke lé ko céihi ne kon, be time lé uce temehi ni patén de Moosé. Ke e nelé nge ité wo Padué!»
50 7.50 Ioane 3.1−2Kehe icehi ana e cuwoda wo Nikodème, pali e âbé too Iésu [he bwén]. Ke e pii te ni Farasaio béén pie: 51 «Ne he ni patén denye, ke pwocoon me nye pwo me e pwocuhinaado wo paceli time nye uce téele téne ke temehi aceli e pwo.»
52 7.52 Ioane 7.41−42Ke lé hegi ne ten wo lépwo béén pie: «He wogo mwo, ke pa aâbé mu Galilé? Pine ehi ni tii iitihi, ke go bo temehi pie, te tice péroféta celi lé âbé mu Galilé!»
{ 53 É nelang, ke lé pétaapwo âmwo he ni pomwa telé.}

- Ioane
- <
- 7
- >

7:1 7.1 Ioane 5.18

7:2 7.2 Lévitique 23.34

*7:2 7.2 Tan ko…Mwa mwaanu—Fête des huttes. Omehi mwo a Tan ubwo ne ha a Niinaado (Vocabulaire) ha anebwén ko a tii.

7:5 7.5 Apostolo 1.14

7:15 7.15 Mataio 13.54; Luka 2.47

7:16 7.16 Ioane 12.49, 14.10

7:18 7.18 Ioane 8.50

7:19 7.19 Apostolo 7.53; Roma 2.21−24

7:20 7.20 Ioane 8.48, 10.20

7:22 7.22 Genèse 17.9−13; Lévitique 12.3

7:23 7.23 Ioane 5.8−10,16

7:27 7.27 Ioane 7.41, 9.29

†7:27 7.27 Lé pipweéo wo lépwo apulie naa, be li e pii beetihi wo Miché pa péroféta pie, wo pa Mesia, ke e bo âbé mu Bétéléma. Omehi a niide a tii 42, me Miché 5.1 me Mataio 2.6.

7:28 7.28 Mataio 11.27; Ioane 8.55

7:30 7.30 Ioane 7.44

7:34 7.34 Ioane 8.21, 13.36

7:37 7.37 Lévitique 23.36; Ésaïe 55.1; Ioane 4.14

7:38 7.38 Ésaïe 58.11

7:39 7.39 Ioane 16.7, 20.22; Apostolo 2.4

7:40 7.40 Ioane 6.14

7:41 7.41 Ioane 1.46

7:42 7.42 2 Samuel 7.12; Psaume 89.4−5; Miché 5.1−2

‡7:42 7.42 Time e uce temehi pie, wo Iésu, ke e pituie ne Bétéléma.

7:46 7.46 Maréko 1.22

7:48 7.48 Ioane 12.42

7:50 7.50 Ioane 3.1−2

7:52 7.52 Ioane 7.41−42

© 2017-2018 WBT