- 1 Korénit
- <
- 8
- >

8
Âpwailo me de ni déme duéé
1 8.1 Apostolo 15.29Mepwo é ne ko ni mewota na *pipwoâpwailo kon ne te ni déme duéé*8.1 Déme duéé—Idole. Omehi mwo Démenaado ne ha a Niinaado (Vocabulaire) ha anebwén ko a tii. Lé icuhi a mewota wo lépwo apulie ne ha apwojenep. Ke time lé uce patihi a mewota na pwoâpwailo kon. Pwocoon me e temehi wo pa apulie na e pwocuhin., ke genye tai temehi, be «tai etenye a bwo temehinaado†8.1 Tai etenye a bwo temehinaado—Lé pipii delé wo lépwo Korénit pie, lé tai temehi. Ke lé niimihi pie, mang a céihi telé.». Kehe [geé pipwocilekewé. Be] e pipii den a bwo temehinaado, kehe é ne ko a pipwoééhe, ke e pamwoiu ni béénye. 2 8.2 Galat 6.3Hemepie pwo paceli e niimihi pie e temehi ati ce naado, ke time e uce téele temehi mwo pie he me e woté ace bwo temehi nen. 3 Ke mepie pwo paceli eânimen de Padué, ke wo Padué, ke e te temehieng.
4 8.4 Deutéronome 4.39, 6.4; Galat 4.8Mepwo é ne ko a bwo wii ne nina pwoâpwailo kon, ne te ni déme duéé, ke genye temehi pie a duéé na pipaunuhi ne pwo bwohemwo, ke te ju piticenaado ne kon. Be te tice pace céiu duéé, kehe te céiu cehi Padué. 5 Pwo ni béén na lé pii pie, pwo ce duéé, ke pwo ce daame he miiden, ke é pwo bwohemwo. Ke te a juuju, be é ne telé, ke hiwon ni ‘duéé’, ke hiwon ni ‘daame’.
6 8.6 Éféso 4.5,6Kehe é ne tenye, ke te céiu cehi Padué Caa, na é mu kon, ke tai pwo ni naado, ke genye mulie me den. Ke te céiu cehi Padaame Iésu Kériso, na é mu kon, ke tai pwo ati ni naado, ke é mu kon na genye mulie.
Niimi nina wahin ni céihi telé
7 Kehe a bwo temehinaado, ke time uce tai etenye. Ânebun, ke mwo te pwo ni béén na lé mwo teko pwoiitihi te ni déme duéé. Ke é jenaa mwo, ke hemepie lé wii ni mewota na lé pipwoâpwailo kon ne ni béén, ke pwohewiin heme te ne te ni déme duéé. Be time e uce mu mang a *pwocihe na e âbé mu he ni pwonimelé. Ke lé téne ne kolé pie ta jélé ko a wiinaado naa.
8 Kehe time uce a wiinaado ana e pwo beme nye piâmwonu Padué. Hemepie time nye uce wii ace céiu wiinaado, ke te piticenaado ne kon, ke é hemepie nye wii ace céiu wiinaado, ke te piticenaado ne kon mwo.
9 8.9 Roma 14.13−15; Galat 5.13Te jan me geé pwo celi nimewé kon, kehe geé pipwocile ni bwopemikewé, beme time geé uce patupwo ne ha a ta pana tice niihen ne ha a céihi ten. 10 Be wogo pana go temehi a juuju, ke mepie lé aliko hemepie go ko wiinaado ne pwo taap ha ace *mwaiitihi te ni duéé hauli, ke o woté ace bwomunen? Go o patupwo pana tice niihen ne ha a céihi ten‡8.10 Go o patupwo pana tice niihen—Be hemepie e wii, ke time e uce piténedehi a pwocihe na e âbé mu he pwonimen., me e te wii mwo ni wiinaado na lé ne me de ni déme duéé.
11 8.11 Roma 14.15,20Ke wonaa, mu ko a bwo ‘temehinaado’ tem, ke e o tupwo wo pa acéihi na mwo wahin nang ne ha a céihi, weeng pana e caa mele me den wo Kériso! 12 Me geé pwo ana ta na wonaa ne ko lépwo bééwé, ke me geé pwotahi ne ko a céihi telé na te ju wahin, ke geé pwo ana ta ne ko Kériso. 13 8.13 Roma 14.21É mu ko anaa, ke hemepie a mewota, ke mepie e pwo me e tupwo wo pa bééng ko a céihi, ke time é bo uce wii mwo ace mewota, beme time é uce pwotahi ne ko pa bééng.

- 1 Korénit
- <
- 8
- >

8:1 8.1 Apostolo 15.29

*8:1 8.1 Déme duéé—Idole. Omehi mwo Démenaado ne ha a Niinaado (Vocabulaire) ha anebwén ko a tii. Lé icuhi a mewota wo lépwo apulie ne ha apwojenep. Ke time lé uce patihi a mewota na pwoâpwailo kon. Pwocoon me e temehi wo pa apulie na e pwocuhin.

†8:1 8.1 Tai etenye a bwo temehinaado—Lé pipii delé wo lépwo Korénit pie, lé tai temehi. Ke lé niimihi pie, mang a céihi telé.

8:2 8.2 Galat 6.3

8:4 8.4 Deutéronome 4.39, 6.4; Galat 4.8

8:6 8.6 Éféso 4.5,6

8:9 8.9 Roma 14.13−15; Galat 5.13

‡8:10 8.10 Go o patupwo pana tice niihen—Be hemepie e wii, ke time e uce piténedehi a pwocihe na e âbé mu he pwonimen.

8:11 8.11 Roma 14.15,20

8:13 8.13 Roma 14.21

© 2017-2018 WBT