- Pii Beetihi
- <
- 6
- >

6
Tuwo li 7 apinyihi ko tii
1 &lt;β&gt; Pa atebwo pwo a haricaan pwojo
1 6.1 Pii Beetihi 4.6, 5.1É alecehen, ke é ali pali *Nahi Muto, he e tabuhi tuwo a bécéiuhe apinyihi ko ali tii. Ke é téne pa céiu béé lépwoli âcélo li paa jélé, li lé pwohewii ni wota, he e cihe ha a patin na te junihe pwo niihen, ke e pii pie: «Go âbé!» 2 6.2−5 Zakari 1.8, 6.1−6Ke e tehenebé wo pana e tebwo pwo a haricaan pwojo*6.2 Haricaan pwojo—A inenaado ko a bwo piwéden., na e pé a mwonyigé. E hegi a cemen, be e caa piwéden, ke e engemwo beme e piwéden mwo.
2 &lt;β&gt; A pa
3 Ke e tuwo mwo ali béalohe apinyihi ko tii wo pali Nahi Muto. Ke é ha a benaamwon naa, ke é téne pa béalohe âcélo, he e toii pie: «Go âbé!» 4 Ke e tehenebé wo pa haricaan na megele nang†6.4 Haricaan na megele nang—A inenaado ko a pa me a bwo taunu ni apulie. pwohewii a duwele miû. Ke wo pana e tebwo pwon, ke ne ten a teua na te junihe ubwo. Ke pwo mwomwon den me e pétaabwon a péém, mu éni pwo bwohemwo, beme lé pitaunulé wo lépwo apulie.
3 &lt;β&gt; A menele
5 É alecehen, ke e tuwo a béciéhe apinyihi ko tii wo pali Nahi Muto. Ke é ha a benaamwon naa, ke é téne pa béciéhe âcélo, he e toii pie: «Go âbé!» Ke e tuiebé pa haricaan na bwiile nang‡6.5 Haricaan na bwiile nang—A inenaado ko a menele me a mele na e pébé.. Ke e pé a béja§6.5 Béja—Balance pour mesurer le poids. wo pana e tebwo pwon. 6 Ke é téne a céiu pwocihe mu ha awieme lépwoli âcélo li paa jélé. Ke e pii pie: «Céiu a béja ko blé ha a tan ko penem, ke cié ni béja ko orge ha a tan ko penem. Kehe go nemwo pwotahi a géréén, me a tabe megele*6.6 Go nemwo pwotahi a géréén, me a tabe megele—ai Go nemwo pwotahi ni acuwo olivier me ni ni tabe megele.!»
4 &lt;β&gt; Mele
7 Ke e tuwo a bépaahe apinyihi ko ali tii wo pali Nahi Muto. Ke é ha a benaamwon naa, ke é téne pa bépaahe li âcélo, he e toii pie: «Go âbé!» 8 6.8 Jérémie 15.1−3; Ézékiel 5.12,17, 14.21Ke é alihi a haricaan na pwiu. Ke wo pana e tebwo pwon, ke a niin pie ‘Mele’. Ke pwo pa céiu na e âcéin, na a niin pie ‘Amu te lépwo Amele’. Ke ne telu a mwomwon, me lu pihuô ne ha a céiu duaan, mu ko ni duaan na paa, mu ko ni apulie pwo bwohemwo. Ke lu ne a pa me a menele, me ni wota apiaba pwo bwohemwo, me ati nina e pébé a mele.
5 &lt;β&gt; Lépwona taunulé
9 Ke é alecehen, ke e tuwo a bénim he ni apinyihi wo pali Nahi Muto. Ke é ha a benaamwon naa, ke é alihi, ne haahi *apwoâpwailo†6.9 Apwoâpwailo—Autel. Omehi mwo Âpwailo ne ha a Niinaado (Vocabulaire) ha anebwén ko a tii. Wieli a inenaado ko a âpipati na lé ne te Padué ne ni apulie ten, na lé patupwo ne ten ni mulihelé. Omehi Filipi 2.17; 2 Timoté 4.6., ni jene ni apulie na taunulé watihen a pwooti te Padué, ke woélé mwo lépwo apajuujueng.
10 Ke lé toii da pie: «Padaame wé! Wogo na te junihe pwojunuum ke go iitihi ke go juuju, ke go bo tauti ni apulie pwo bwohemwo, ke go bo pwocuhinaado telé, be lé taunukeme. Ke kona go o mwo te jame uca?»
11 6.11 Pii Beetihi 7.9,13, 19.14Ke muko pétaapwo ne telé ni epwén pwojo. Ke e pii telé pie: «Geé mwo te ju pwome mwaale, ucéihi ace bwo âbé te ati ni bééwé: [ni eabwé te Iésu] na o taunulé pwohewiikewé. Be mwo time lé uce tuie ati.»
6 &lt;β&gt; Penem ati ni naado
12 6.12 Mataio 24.29; Apostolo 2.20; Pii Beetihi 8.12, 11.13, 16.18Ke é ali mwo pali Nahi Muto, he e tuwo a bé6 he apinyihi ko ali tii. Ke é ha a benaamwon naa, ke e te tuie kuti a penem bwohemwo na te junihe ubwo. Ke a téale, ke bwiile pwohewii a epwén he doole mele. Ke a wole, ke megele pwohewii a cewéle. 13 6.13 Ésaïe 34.4Ke lé tai tupwo ne pwo bwohemwo ne ni ceni, pwohewii ni ace majing wamin heme patupwohi na a udan. 14 6.14 Pii Beetihi 16.20Ke te pieadi ngen a miiden, pwohewii a talihi‡6.14 Talihi—Grek: Livre, Rouleau. heme nye capipihi. Ke ati ni juwole me ni één, ke péélé mu he ni amu telé.
15 6.15 Ésaïe 2.10,19,21Ke lé tai cela wo lépwo daame pwo bwohemwo, me lépwo apulie na piubwo jélé, me lépwo caa te coda, me lépwo apulie na pwo naamuulé, me lépwo apulie na pwo niihelé, me ati lépwo *apenem tice ja kon me ati lépwo béén mwo. Ke lé â taduwo he ni péi, ke é he ni mwa péi ne pwo juwole.
16 6.16 Luka 23.30; Osé 10.8Ke lé pii te ni juwole, me ni péi pie: «Geé tupwo ne huîime! Geé neduwokeme ité koja pana e ko tebwo pwo a atebwo he daame! Geé neduwokeme ité koja a okéé te pa Nahi Muto!
17 6.17 Joël 2.11; Malachie 3.2«Be e tuie a tan na ubwo ko a okéé telu. Ke woo paceli e o mwo mulie?»

- Pii Beetihi
- <
- 6
- >

6:1 6.1 Pii Beetihi 4.6, 5.1

6:2 6.2−5 Zakari 1.8, 6.1−6

*6:2 6.2 Haricaan pwojo—A inenaado ko a bwo piwéden.

†6:4 6.4 Haricaan na megele nang—A inenaado ko a pa me a bwo taunu ni apulie.

‡6:5 6.5 Haricaan na bwiile nang—A inenaado ko a menele me a mele na e pébé.

§6:5 6.5 Béja—Balance pour mesurer le poids.

*6:6 6.6 Go nemwo pwotahi a géréén, me a tabe megele—ai Go nemwo pwotahi ni acuwo olivier me ni ni tabe megele.

6:8 6.8 Jérémie 15.1−3; Ézékiel 5.12,17, 14.21

†6:9 6.9 Apwoâpwailo—Autel. Omehi mwo Âpwailo ne ha a Niinaado (Vocabulaire) ha anebwén ko a tii. Wieli a inenaado ko a âpipati na lé ne te Padué ne ni apulie ten, na lé patupwo ne ten ni mulihelé. Omehi Filipi 2.17; 2 Timoté 4.6.

6:11 6.11 Pii Beetihi 7.9,13, 19.14

6:12 6.12 Mataio 24.29; Apostolo 2.20; Pii Beetihi 8.12, 11.13, 16.18

6:13 6.13 Ésaïe 34.4

6:14 6.14 Pii Beetihi 16.20

‡6:14 6.14 Talihi—Grek: Livre, Rouleau.

6:15 6.15 Ésaïe 2.10,19,21

6:16 6.16 Luka 23.30; Osé 10.8

6:17 6.17 Joël 2.11; Malachie 3.2

© 2017-2018 WBT